dwar l-impatt tal-politiki ta' koeżjoni fuq l-integrazzjoni ta' komunitajiet u gruppi vulnerabbli

Kumitat għall-Iżvilupp Reġjonali

OPINJONI TAL-KUMITAT GĦALL-AGRIKOLTURA U L-IŻVILUPP RURALI……………..14

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra l-Artikoli 87(3), 137 u 158 tat-Trattat KE,

– wara li kkunsidra r-Regolament tal-Kunsill (KE) Nru 1083/2006 tal-11 ta' Lulju 2006 li jistipula dispożizzjonijiet ġenerali għall-Fond Ewropew għall-Iżvilupp Reġjonali, għall-Fond Soċjali Ewropew u għall-Fond ta' Koeżjoni

ĠU L 239, 1.9.2006, p.

– wara li kkunsidra l-komunikazzjoni tal-Kummissjoni tal-5 ta' Lulju 2005 msemmija l-Politika ta' Koeżjoni b'Appoġġ għat-Tkabbir u għall-Impjiegi: Linji Gwida Strateġiċi tal-Komunità, 2007-2013 ( COM(2005)0299 ),

– wara li kkunsidra l-komunikazzjoni tal-Kummissjoni tad-9 ta' Frar 2005 dwar l-Aġenda Soċjali ( COM(2005)0033 )

– wara li kkunsidra d-Deċiżjoni tal-Kunsill 2006/702/KE tas-6 ta' Ottubru 2006 dwar il-linji gwida strateġiċi tal-Komunità dwar il-koeżjoni,

ĠU L 291, 21.10.2006, p.

– wara li kkunsidra l-komunikazzjoni tal-Kummissjoni tas-17 ta' Mejju 2005 msemmija t-Tielet rapport ta' progress dwar il-koeżjoni: Lejn sħubija ġdida għat-tkabbir, l-impjiegi u l-koeżjoni ( COM(2005)0192 ),

– wara li kkunsidra l-komunikazzjoni tal-Kummissjoni tat-12 ta' Lulju 2006 msemmija l-Istrateġija tat-Tkabbir u ta' l-Impjiegi u r-Riforma tal-Politika ta' Koeżjoni Ewropea: Ir-raba' rapport ta' progress dwar il-koeżjoni ( COM(2006)0281 ),

– wara li kkunsidra l-Aġenda Territorjali ta' l-UE, il-Karta ta' Liepzig dwar l-Ibliet Sostenibbli Ewropej, u l-Ewwel Programm ta' Azzjoni għall-implimentazzjoni ta' l-Aġenda Territorjali ta' l-Unjoni Ewropea,

– wara li kkunsidra l-preparazzjoni tal-'Green Paper' dwar il-Koeżjoni Territorjali mill-Kummissjoni,

– wara li kkunsidra r-rapport min-Netwerk Ewropew għal Osservatorju għall-Ippjanar Spazjali (ESPON) imsemmi Futuri Territorjali – Xenarji spazjali għall-Ewropa, u dak tal-Parlament Ewropew imsemmi Disparitajiet Reġjonali u Koeżjoni: Liema Strateġiji għall-Futur?

– wara li kkunsidra l-Artikoli 3, 13 u 141 tat-Trattat KE, li jesiġu li l-Istati Membri jiżguraw opportunitajiet ugwali għaċ-ċittadini kollha,

– wara li kkunsidra r-riżoluzzjoni tiegħu tal-31 ta' Jannar 2008 dwar strateġija Ewropea dwar ir-Roma

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Iżvilupp Reġjonali u l-opinjoni tal-Kumitat għall-Biedja u l-Iżvilupp Rurali ( A6-0212/2008 ),

A. billi wieħed mill-għanijiet tal-Komunità, kif stipulat fl-Artikolu 158 tat-Trattat li jistabbilixxi l-Komunità Ewropea, huwa li jitħeġġeġ żvilupp ekonomiku u soċjali armonjuż fi ħdan il-Komunità kollha u biex jitnaqqsu d-disparitajiet soċjoekonomiċi bejn reġjuni individwali,

B. billi disparitajiet jistgħu jinqalgħu fi ħdan reġjun kif ukoll bejn ir-reġjuni,

C. billi l-iskop bażiku tal-politika għall-koeżjoni huwa li jindirizza d-disparitajiet soċjali, ekonomiċi u territorjali li jeżistu bejn ir-reġjuni l-aktar sinjuri u l-ifqar reġjunijiet, u billi l-ambitu tagħha m'għandux għalhekk jirreduċi ruħu f'appoġġ għal objettivi ta' strateġiji oħrajn li jista' jkun ta' ostakolu għall-koeżijoni soċjali u territorjali,

D. billi s'issa l-politika ta' koeżjoni tat kontribut effettiv biex tgħin l-ifqar reġjuni ħalli jnaqqsu d-distakk f'dak li hu żvilupp soċjoekonomiku,

E. billi pajjiżi sħaħ għadhom jaffrontaw sfidi konsiderevoli għall-iżvilupp tagħhom u jidher li ma tantx hemm possibiltà li sseħħ konverġenza fil-qafas attwali 2007-2013,

F. billi f'xi Stati Membri l-iżvilupp ekonomiku huwa konċentrat madwar bliet kapitali reġjunali u nazzjonali u ċentri urbani kbar, hekk li jħalli zoni oħrajn bi żvilupp soċjoekonomiku mhux uniformi u jaggrava l-vulnerabiltà għall-komunitajiet soċjali u gruppi f'dawn iz-zoni,

G. billi t-Trattat ta' Lisbona jelenka l-koeżjoni territorjali bħala wieħed mill-objettivi ta' l-UE u jipprovdi għal kompetenza maqsuma bejn l-Unjoni u l-Istati Membri f'din iz-zona,

H. billi l-kunċett ta' "komunità vulnerabbli" huwa vast wisq u m'hemmx kriterji cari li jistgħu jiddefinixxu dan il-kunċett,

I. billi ħafna territorji għadhom isofru mill-effetti ħżiena ta' l- iżolament u mill-iżvantaġġi ġeografiċi tagħhom u huma neqsin mill-infrastruttura meħtieġa li tippermetti opportunitajiet ta' żvilupp reali biex jintlaħaq il-livell medju ta' żvilupp ta' l-UE,

J. billi titjib fl-infrastruttura tat-trasport u fl-aċċess għat-trasport jgħinu biex jagħmlu reġjuni iżolati aktar aċċessibbli, filwaqt li jnaqqsu l-esklużjoni ta' komunitajiet u gruppi li jgħixu b'dawn iz-zoni mbiegħda, u billi titjib fis-servizzi ġenerali, b'mod partikulari fl-edukazzjoni, itejjeb il-ħajja ta' gruppi u komunitajiet vulnerabbli,

K. billi l-ifqar territorji huma neqsin mir-riżorsi finanzjarji meħtieġa biex jipprovdu l-kontribuzzjoni individwali tagħhom għall-iffinanzjar tal-Komunità li huma eliġibbli għalih u billi barra minn hekk dawn it-territorji ħafna drabi huma neqsin mill-kapaċità amministrattiva u r-riżorsi umani biex jagħmlu użu tajjeb mill-iffinanzjar mogħti lilhom,

L. billi minħabba l-impatt qawwi territorjali tal-politika għall-iżvilupp rurali jeħtieġ li din tiġi koordinata aħjar mal-politika reġjonali sabiex jitrawmu sinerġiji u kumplimentarjetajiet bejn dawn iż-żewġ politkli, u li jitkejlu l-vantaġġi u l-iżvantaġġi ta' l-integrazzjoni mill-ġdid ta' dawn il-politiki,

M. billi hemm nuqqas ta' dejta statistika mikroreġjonali disponibbli u komparabbli għal dawk ir-reġjuni ta' l-UE fejn jgħixu komunitajiet u gruppi vulnerabbli,

N. billi l-faqar u l-esklużjoni għandhom karatteristiċi territorjali qawwija,

O. billi ħafna mit-territorji mikroreġjonali l-anqas favoriti qed jaffaċċjaw problemi kumplessi multidimensjonali relatati mal-lokazzjoni periferali tagħhom, man-nuqqas ta' infrastruttura loġistika, man-nuqqas ta' zvilupp soċjoekonomiku, mal-proċessi tad-diżindustrijalizzazzjoni, mal-livelli baxxi ta' l-edukazzjoni u t-taħriġ, man-nuqqas ta' kapaċità amministrattiva, man-nuqqas ta' impjieg generazzjonali, ma' l-akkomodazzjoni u l-kundizzjonijiet ta' għajxien li qed jiddeterjoraw, ma' l-aċċess dgħajjef għas-servizzi ta' interess ġenerali, man-nuqqas ta' kundizzjonijiet għal żvilupp u progress teknoloġiku u mal-konċentrazzjoni tal-minoranzi segregati u l-gruppi vulnerabbli,

P. billi politika ta' koeżjoni teħtieġ baġit proporzjonali għall-objettivi u l-istrumenti effiċjenti tagħha li jippermettu li r-reġjuni jegħlbu d-disparitajiet ta' żvilupp u biex jaffaċċjaw l-isfidi territorjali, inklużi l-bidla demografika, il-konċentrazzjoni urbana, il-movimenti migratorji, il-globalizzazzjoni, il-bidla fil-klima u l-provvista ta' l-enerġija;

Jenfasizza li l-konċentrazzjoni territorjali ta' komunitajiet u gruppi vulnerabbli u l-esklużjoni soċjali li taffettwa l-aktar reġjuni sottożviluppati hija sfida li dejjem qed tikber għall-koeżjoni ta' l-UE; barra minn hekk, jenfasizza li dan il-fenomenu ma jinsabx biss b'mod interreġjonali f'zoni żviluppati iżda jinsab ukoll b'mod intraregjonali, sa ċertu punt, kemm f'zoni żviluppati u kemm f'dawk li għadhom qegħdin jigu żviluppati u jeħtieġ li tingħatalu attenzjoni partikolari minħabba li komunitajiet u gruppi vulnerabbli bħal dawn għandhom it-tendenza li jintilfu fi stampa iżjed ġenerali u favorevoli;

Jitlob lill-Istati Membri sabiex jiddeterminaw il-kriterji li jiddefinixxu komunitajiet u gruppi vulnerabbli sabiex ikunu jistgħu jiġu identifikati aħjar il-problemi li dawn jiffiċċjaw u sabiex ikunu faċilitati miżuri speċifiċi u sistematiċi;

Huwa ta' l-opinjoni li tkun idea tajba jekk wieħed jittratta d-dimensjoni territorjali ta' l-esklużjoni soċjali fil-kuntest tal-politika tal-koeżjoni territorjali;

Jenfasizza f'dan ir-rigward li azzjonijiet orizzontali mhumiex biżżejjed biex jingħelbu l-problemi ta' l-esklużjoni territorjali u għalhekk jirrakkomanda li l-Istati Membri japplikaw strateġija olistika ta' l-iżvilupp territorjali li tpoġġi fil-prattika l-approċċ integrat bejn is-setturi u tiffoka fuq il-potenzjal tat-territorji kollha ta' l-UE;

Jinnota l-bżonn li jiġu indirizzati permezz ta' approċċ integrat in-nuqqasijiet f'dawk li huma opportunitajiet ugwali u l-possibiltà ta' konċentrazzjoni tal-kunflitti soċjali f'zoni sottożviluppati;

Jinnota, f'dan ir-rigward, li jista' jkun hemm gruppi vulnerabbli fir-reġjuni kollha, anki f'dawk li huma l-iżjed sinjuri, u li approċċ integrat għandu jikkunsidra dawn il-gruppi;

Jinnota li l-faqar u l-esklużjoni ma jaffettwawx biss liz-zoni urbani iżda wkoll liz-zoni rurali, avolja dawn jistgħu jassumu forom speċifiċi f'dawn iz-zoni, b'mod partikulari minħabba l-fatt li fiz-zoni rurali l-esklużjoni soċjali hija magħquda ma' esklużjoni territorjali, u billi l-esklużjoni ta' dawk iz-zoni minn żvilupp ekonomiku jfisser li huma affettwati l-gruppi soċjali kollha li jgħixu hemm;

Jenfasizza l-importanza, fi ħdan il-qafas ta' approċċ integrat, li tingħata prijorità lill-iżvilupp ta' ambjent b'saħħtu fil-livelli tal-Komunità u ta' l-Istati Membri u fil-livell reġjunali sabiex jintlaħqu l-iskopijiet tal-politika għall-koeżjoni, bħalma huma l-ġlieda kontra l-faqar, is-saħħa taċ-ċittadini u kwalità aħjar ta' ħajja fir-reġjuni kollha, li huma skopijiet kruċjali għall-iżvilupp tul medda twila ta' żmien u għall-koeżjoni territorjali soċjali u ekonomika fl-UE;

Jenfasizza l-importanza li jiġu involuti l-awtoritajiet reġjonali u lokali kif ukoll l-imsieħba ekonomiċi u soċjali u l-NGOs relevanti fl-ippjanar u l-implimentazzjoni ta' l-istrateġiji integrati ta' l-iżvilupp u l-importanza li jiġu appoġġjati l-inizjattivi minn isfel għal fuq (bottom-up);

Jitlob lill-Kummissjoni u lill-Istati Membri biex jallokaw riżorsi għall-ibliet żviluppati u t-territorji iżolati, inklużi zoni rurali, b'mod li jkunu adattati għall-ħtiġijiet speċifiċi tagħhom, u biex jiġu stabbiliti programmi fit-tul mfassla apposta għal komunitajiet u gruppi vulnerabbli speċifiċi bil-parteċipazzjoni ta' l-awtoritajiet lokali, l-imsieħba soċjali u ekonomiċi rilevanti u r-rappreżentanti tal-gruppi fil-mira li jipparteċipaw fil-proċess għat-teħid tad-deċiżjonijiet u fl-implimentazzjoni ta' programmi bħal dawn sabiex jiġu indirizzati bl-aħjar mod il-bżonnijiet tagħhom u jwasslu għal soluzzjonijiet ġenwini biex tingħeleb l-esklużjoni u l-konsegwenzi tagħha;

Jitlob biex titkompla l-attività ta' produzzjoni li tiġġenera dħul finanzjarju, fejn għal dan l-iskop għandu jkun hemm aktar enfasi fuq biedja tal-familji u biedja ta' daqs żgħir u medju, u l-CAP għandha tiġi reveduta biex tkun aktar ġusta, kif ukoll sabiex jitkomplew ukoll l-attivitajiet intraprenditorjali mhux agrikoli li jipprovdu prodotti u servizzi indispensabbli biex ma jitilqux in-nies u biex jiġu milqugħa wkoll nies ġodda;

Jenfasizza l-importanza ta' attivitajiet ekonomiċi u agrikoli u dawk mhux agrikoli - bħalma huma l-ipproċessar u l-promozzjoni diretta tal-prodotti agrikoli, it-turiżmu, is-servizzi, l-impriżi żgħar u medji - fiz-zoni rurali, għall-impjieg u għall-prevenzjoni tal-faqar u sabiex jitwaqqaf l-esodu rurali; għalhekk jitlob li jkun hemm faċilitajiet aħjar għal aktar taħriġ professjonali fiz-zoni rurali sabiex ikun hemm appoġġ għall-iżvilupp ta' l-impriżi;

Iħeġġeġ lill-Kummissjoni u lill-Istati Membri biex jagħmlu aktar użu mis-sinerġiji u l-kumplimentarjetajiet ta' l-istrumenti finanzjarji varji disponibbli bħalma huma l-Fond Ewropew għall-Iżvilupp Reġjonali, il-Fond ta' Koeżjoni, il-Fond Soċjali Ewropew, il-Fond Ewropew għall-Integrazzjoni, il-programm ta' azzjoni Komunitarja fil-qasam tas-saħħa pubblika u l-Fond Agrikolu Ewropew għall-Iżvilupp Rurali sabiex jiżdied il-valur miżjud tagħhom;

Jitlob lill-Kummissjoni biex fil-qafas tal-'Green Paper' li ħierġa dwar il-Koeżjoni Territorjali tippreżenta kemm objettiv, kif ukoll definizzjoni ċara, tal-koezjoni territorjali, il-kriterji li jiddeterminawha u l-istrumenti tagħha, kif ukoll il-mezzi disponibbli biex jintlaħqu l-miri territorjali;

Jitob lill-Kummissjoni u lill-Istati Membri biex jagħmlu disponibbli dejta statistika komparabbli dwar il-mikroreġjuni, b'attenzjoni partikulari għall-Indiċi ta' l-Iżvilupp tal-Bniedem stabbilit mill-Ġnus Magħquda, sabiex tiġi indirizzata b'miżuri xierqa s-sitwazzjoni f'zoni fejn jgħixu l-komunitajiet u gruppi l-aktar vulnerabbli u l-problemi li huma jiffaċċjaw;

Jistieden f'dan ir-rigward lill-Kummissjoni sabiex teżamina bir-reqqa kemm għandhom jintużaw indikaturi kwantifikabbli ġodda ta' żvilupp, flimkien mal-PDG per capita, bħal ngħidu aħna indikaturi soċjali, sabiex jidentifikaw kemm l-aktar komunitajiet u gruppi vulnernabbli u l-lokazzjoni tagħhom juru disparitajiet, kemm bejn ir-reġjuni kif ukoll fihom infushom, sabiex jiġu evalwati l-implimentazzjoni u l-effiċjenza tal-politika u biex jintużaw bħala gwida għall-ippjanar ta' l-iżvilupp;

Iħeġġeġ lill-Kummissjoni sabiex teżamina fil-qafas tal-'Green Paper' dwar il-koeżjoni territorjali jekk il-livell NUTS 4 huwiex adegwat sabiex titkompla politika distinta biex jintlaħaq l-għan tal-koeżjoni territorjali;

Jisħaq fuq il-bżonn li jiġu indirizzati x-xejriet demografiċi ta' iżjed konċentrazzjoni urbana u esodu rurali u l-impatt territorjali tagħhom; għalhekk, jitlob lill-Istati Membri biex ifasslu strateġiji biex jerġgħu jagħtu l-ħajja lit-territorji vulnerabbli billi jiżviluppaw infrastrutturi, jitrawmu opportunitajiet ta' żvilupp reali f'konformità mal-potenzjal ekonomiku speċifiku tagħhom, jipprovdu servizzi ta' interess ġenerali permezz ta' amministrazzjonijiet lokali msaħħa, jiddeċentralizzaw is-settur pubbliku, joffru taħriġ u opportunitajiet ta' xogħol xierqa, itejbu l-akkomodazzjoni u l-kundizzjoniet ta' għajxein u jżidu l-attrazzjoni ta' dawn iz-zoni għall-investituri; jikkunsidra li fl-istess ħin hemm bżonn li l-bliet jiġu appoġġjati fl-isforzi tagħhom sabiex tinstab soluzzjoni għad-diffikultajiet urbani;

Iqis li għalkemm l-esodu rurali fl-imgħoddi aġixxa bħala valv ta' sikurezza għall-bdiewa esklużi mill-attività oriġinali tagħhom, dan m'għadux il-każ illum minħabba li n-nuqqas ta' impjiegi qiegħed jeffettwa b'mod serju lil dawk li m'għandhomx sengħa u għalhekk l-unitajiet industrijali stabbiliti fiz-zoni rurali huma fost l-ewwel vittmi tal-ħidma ta' rikostruzzjoni u rilokazzjoni, li għandha l-effett li tnaqqas l-ambitu ta' attivitajiet varji li fuqhom kienu jiddependu l-bdiewa żgħar meta jkunu f'diffikulta sabiex jissupplimentaw id-dħul finanzjarju tagħhom mill-biedja, biex b'hekk jitfaqqru aktar malajr;

Jisħaq li wara l-2013 mhux biss għandhom jinżammu l-politiki strutturali, imma wkoll għandha tintuża r-reviżjoni baġitarja bħala opportunità biex jiġi żgurat li r-riżorsi meħtieġa jsiru disponibbli sabiex jiggarantixxu l-koeżjoni ekonomika, soċjali u territorjali bejn ir-reġjuni u l-pajjiżi ta' l-UE fil-futur;

Jirrakkomanda li l-miżuri politici li jittieħdu sabiex tinstab soluzzjoni għall-esklużjoni soċjali u sabiex ikunu attivati komunitajiet u gruppi vulnerabbli, għandhom jinkludu l-element ta' volontarjetà;

Jitlob lill-Kummissjoni biex tippreżenta proposta speċifika bil-għan li tindirizza b'mod konkret il-problemi li jaffrontaw komunitajiet u gruppi vulnerabbli, li jinkludu l-esklużjoni soċjali;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni.

Introduzzjoni

Il-politika ta' koeżjoni hija waħda mill-iktar prijoritajiet importanti ta' l-Unjoni Ewropea.

B'pakkett finanzjarju li jammonta għal terz tal-baġit tal-UE, din il-politika bbażata iktar minn kull politika oħra fuq il-prinċipju tas-solidarjetà, għandha l-għan li tnaqqas id-disparitajiet ekonomiċi, soċjali u territorjali bejn l-Istati Membri u l-268 reġjun tagħhom.

Madankollu, dawk id-disparitajiet jibqgħu minkejja kollox importanti.

Irridu nżommu f'moħħna li reġjun minn kull erbgħa għandu PGD għal kull abitant ta' inqas minn 75% tal-medja ta' l-Unjoni Ewropea u li qed ikun hemm ukoll nuqqas ta' bilanċ importanti fir-reġjuni.

Ħafna analiżi Ewropej, ir-riżultati tal-programm ESPON 2006, ir-Rapporti ta' Koeżjoni u l-inizjattivi strateġiċi, jiġbdu l-attenzjoni għall-fatt li l-esklużjoni soċjali hija spazjalment ikkonċentrata fl-iżjed zoni sottożviluppati.

L-għan tar-rapport huwa li jiġbed l-attenzjoni għall-mekkaniżmu ta' interkonnessjoni spazjali tas-segregazioni, għall-gruppi vulnerabbli u biex jenfasizza l-importanza ta' l-identifikazzjoni u t-trattament ibbażati fuq approċċ territorjali ta'dawn il-proċessi.

Għalhekk il-kwistjoni ta' komunitajiet u gruppi vulnerabbli għandha tiġi indirizzata fil-kuntest tal-koeżjoni territorjali.

L-għan tad-dokument huwa li jenfasizza li sabiex inlaħħqu ma' l-esklużjoni territorjali, huwa meħtieġ li jiġi identifikat u rikonoxxut li l-problemi ewlenin għandhom l-għeruq fl-iżvilupp mikroterritorjali.

Madankollu, m'hemm kważi ebda informazzjoni fil-livell Ewropew f'analiżi territorjali magħmula s'issa u fis-sistema Ewropea ta' Statistika attwali.

Mill-faqar għall-esklużjoni

Il-gruppi vulnerabbli qed jaffaċċjaw problemi multidimensjonali li permezz tagħhom qed jiżdied il-faqar u dan qed jieħu l-forma ta' esklużjoni u aktar segregazzjoni.

Nuqqas fit-tul ta' attività u nuqqas ta' impjieg għal tul ta' żmien inaqqsu l-kapaċità ta' dawk milquta li jegħlbu l-esklużjoni soċjali u d-diffikultajiet ekonomiċi tagħhom.

L-esklużjoni għandha karatteristika territorjali qawwija

L-esklużjoni mill-fluss ta' l-iżvilupp ekonomiku u soċjali tidher l-iżjed b'mod spazjali u hija interrelatata ma' l-esklużjoni territorjali; għalhekk l-aċċess tal-gruppi vulnerabbli għax-xogħol u s-servizzi huwa iktar baxx.

Il-prospetti tal-ħajja tal-gruppi soċjali huma determinati mill-pożizzjoni ġeografika tagħhom: reġjuni, mikroreġjuni konċernati u, bl-aktar mod ġenerali, mill-ambjent fejn jgħixu.

Id-determinazzjoni spazjali tar-riskju li jiġu esklużi hija għalhekk qawwija ħafna.

Il-fenomenu jidher fil-livell mikroreġjunali

Huwa importanti li jiġi enfasizzat li dawn il-kriżijiet soċjali u ekonomiċi qed joħorġu l-iżjed f'zoni intrareġjonali periferali jew f'mikroreġjuni li għadhom lura u f'ħafna mill-każijiet il-livell NUTS 2 mhuwiex biżżejjed għalihom.

Għalhekk, it-twelid ta' komunitajiet vulnerabbli determinati b'mod spazjali għandu jiġi studjat - skond it-terminoloġija ta' l-UE - mhux skond il-livelli NUTS 2, imma skond il-livelli LAU 1 u LAU 2.

Segregazzjoni anke f'zoni rurali

Il-proċessi ta' segregazzjoni huma ovvjament iżjed viżibbli fl-ibliet milli fiz-zoni tal-madwar li għandhom popolazzjoni iżgħar.

Is-sitwazzjoni fiz-zoni rurali affettwati mis-segregazzjoni hija madankollu anki agħar.

F'zoni urbani l-proċessi tas-segregazzjoni huma interrelatati mal-fluss tas-suburbanizzazzjoni li jirriżulta f'ċentri tal-bliet tradizzjonali li jmorru lura u f'periferiji diżindustrijalizzati.

Safrattant, flimkien ma' f'gettos urbani, it-tensjonijiet soċjali huma ferm iżjed ikkonċentrati f'zoni rurali li waqgħu lura.

Il-popolazzjoni rurali tbati minn sitwazzjoni żvantaġġjata ħafna fl-Istati Membri l-ġodda fejn it-tranżizzjoni ekonomika kabbret id-disparitajiet intrareġjonali.

Il-problema hi moħbija: Strumenti nieqsa

Hawnhekk, il-fenomenu ta' l-esklużjoni territorjali la huwa kopert b'mod suffiċjenti mill-istatistiċi Ewropej u lanqas mill-istrumenti tal-politika.

Dawk il-gruppi tas-soċjetà affettwati wkoll minn esklużjoni territorjali huma moħbija mill-analiżi territorjali, l-ippjanar għal azzjoni u minn dawk li jieħdu d-deċiżjonijiet ukoll.

Dawn il-proċessi jsiru f'livelli territorjali iżjed baxxi; huwa għalhekk li l-mezzi ta' l-osservazzjoni preżenti fil-livell NUTS 2, bħalma huma l-ġbir ta' dejta mill-EUROSTAT jew l-analiżi sistematika tal-programm ESPON, mhumiex kapaċi jidentifikawhom fuq skala Ewropea.

M'hemmx indikaturi territorjali xierqa li jiġu applikati b'mod ġenerali.

Kif jidher fl-analiżi tagħna ppreżentata f'dan ir-rapport, is-sistema attwali ta' l-istatistika mhijiex kapaċi tipproduċi analiżi tad-disparitajiet intrareġjonali fir-reġjuni NUTS 2 li jistgħu jkunu komparabbli ma' l-UE kollha.

L-indikaturi li jkejlu d-disparitajiet ta' l-unitajiet statistiċi territorjali mhumiex kapaċi juru l-vera disparitajiet intrareġjonali.

Il-karatteristiċi territorjali li jġibu żvantaġġi lokali, reġjonali u soċjali - speċjalment is-segregazzjoni – għadhom ma ġewx introdotti b'mod uniformi fil-livell Ewropew.

Periferiji soċjali intrareġjonali u ġeografiċi

Rigward id-disparitajiet territorjali, il-politika ta' koeżjoni Ewropea li tiffoka fuq ir-reġjuni tan-NUTS 2 tittraskura ħafna problemi li jinqalgħu f'dawn ir-reġjuni.

Id-disparitajiet intrareġjonali huma f'ħafna mill-każi ta' importanza akbar minn dawk ta' bejn ir-reġjuni.

L-indikaturi soċjali u ekonomiċi pendenti ta' bliet ta' daqs kbir u medju - li huma l-mexxejja ekonomiċi tar-reġjun - ta' spiss iwarrbu l-attenzjoni tagħna minn fuq il-problemi preżenti f'distretti urbani segregati.

Mingħajr dubju jinħolqu qasmiet serji bejn iz-zoni urbanistiċi dinamiċi u dawk iz-zoni esklużi mill-proċessi ta' żvilupp soċjali u ekonomiku.

Jeħtieġ approċċ integrat biex jindirizza l-problema fil-livell territorjali

Skond l-analiżi t'hawn fuq, l-approċċi orizzontali mhumiex biżżejjed biex jissolvew il-problemi tal-gruppi vulnerabbli.

Sabiex tissolva s-sitwazzjoni ta' dawn il-gruppi vulnerabbli hemm bżonn ta' approċċ territorjali li jrid jindirizza l-kumplessità tal-problemi b'mod lokali fiz-zoni kkonċernati.

Hemm bżonn ġenwin għall-approċċ mikroreġjonali li jiffoka fuq disparitajiet intrareġjonali u fuq l-aktar zoni sensittivi.

Jekk dan ma jsirx, il-proċessi ta' polarizzazzjoni jistgħu jidħlu aktar fil-fond – speċjalment jekk l-interventi ekonomiċi u soċjali jkunu konċentrati madwar iċ-ċentri dinamiċi – u z-zoni esklużi jkomplu jaqgħu aktar lura.

Meta tiġi ffaċċjata din il-problema trid tingħata enfasi ikbar lill-ippjanar spazjali u lill-iżvilupp spazjali integrat.

L-esklużjoni territorjali intrareġjonali

In-nuqqas ta' opportunitajiet ugwali, il-konċentrazzjoni tal-kunflitti soċjali, b'attenzjoni speċjali fuq is-segregazzjoni li tirriżulta fil-konċentrazzjoni tal-gruppi vulnerabbli, jistgħu jseħħu f'ħafna sitwazzjonijiet.

Din hija problema urbana magħrufa sew, imma skond l-esperjenza akkwistata mill-Istati Membri ġodda, tidher l-aktar fuq bażi territorjali.

Iz-zoni l-aktar sottożviluppati huma f'riskju ta' esklużjoni territorjali

Hemm differenza kemm spazjali kif ukoll soċjali bejn il-grupp vulnerabbli u l-kumplament tas-soċjetà.

Il-kawżi ta' esklużjoni jixxettlu l-aktar fil-lokazzjoni tal-grupp eskluż.

Il-lokazzjoni tista' tfisser żvantaġġi serji skond il-fatturi li ġejjin:

· Karatteristiċi tal-post:

o L-aċċessibilità tal-postijiet tax-xogħol

o Id-distanza miċ-ċentri ta' l-ibliet

o L-infrastruttura fqira tat-trasport jew l-ispiża għolja relattiva tagħha

o Dħul baxx

· Karatteristiċi interni taz-zona

o In-nuqqas ta' preżenza ta' intraprenditoriji li joperaw b'suċċess

o Rata baxxa ta' l-impjieg

o Dħul baxx

o Rata baxxa ta' kwalifiki

o Ir-riżorsi umani (f'sens ta' saħħa, kwalifiki, benesseri)

o Il-qagħda ta' l-ambjent mibni

o It-tensjonijiet bejn il-gruppi soċjali differenti, ir-razziżmu u s-segregazzjoni

o In-nuqqas ta' servizzi pubbliċi jew il-kwalità baxxa tagħhom

L-esklużjoni territorjali ġeneralment mhix il-problema tipika taz-zoni sottożviluppati, u mhux biss iz-zoni rurali, imma hi speċjalment il-karatteristika tal-periferiji, billi l-mikroreġjuni jkunu fi kriżi kbira.

L-esklużjoni territorjali għandha t-tipi ġeneriċi li ġejjin, li ta' spiss jirriżultaw f'firxa wiesgħa ta' fatturi territorjali differenti preżenti fl-istess ħin:

- Pożizzjoni ġeografika periferali;

- Konċentrazzjoni ta' gruppi soċjali esklużi - "periferija soċjali";

- Konċentrazzjoni ta' kunflitti soċjali bħala riżultat tat-trasformazzjoni ekonomika u strutturali.

Unitajiet territorjali ikbar jaħbu l-problemi ta' territorji esklużi

Waħda mill-problemi l-għala zoni sottożviluppati u dawk li qed jaqgħu lura ma jkunux jidhru tinsab fl-iggruppar territorjali.

Jekk l-istatistiċi juru d-dejta ta' unitajiet territorjali ikbar, id-differenzi fl-unitajiet territorjali jisparixxu.

Il-unit bażiku ta' kejl disponibbli tal-politika ta' koeżjoni ta' l-UE (NUTS 2) jagħmel il-fatturi soċjali u ekonomiċi ta' dawn l-unitajiet territorjali tal-pajjiżi differenti komparabbli.

Huwa dan l-approċċ li jrid jiġi applikat aktar għat-tqassim tar-riżorsi tal-politika ta' koeżjoni bejn ir-reġjuni u l-pajjiżi,.

Madankollu, min-naħa ta' l-interpretazzjoni tal-koeżjoni territorjali, hemm ħafna proċessi spazjali għaddejjin li ma jidhrux fl-indikaturi soċjoekonomiċi identifikati fil-livell NUTS 2, u għalhekk jibqgħu moħbijin.

Il-konċentrazzjoni territorjali tal-gruppi vulnerabbli fil-periferiji tar-reġjuni

Minbarra l-bżonnijiet ta' l-ibliet u z-zoni rurali aktar wiesgħa tal-madwar, ir-raġuni prinċipali għad-differenzi serji ta' żvilupp fir-reġjuni, speċjalment fin-naħa tal-Lvant fiċ-Ċentru ta' l-Ewropa, hija n-nuqqas ta' infrastruttura.

Minħabba l-organizzazzjoni territorjali lokali tas-suq tax-xogħol, in-nuqqas ta' trasport jew il-konnessjonijiet ta' l-informazzjoni l-abitanti rurali, bil-mobilità iżjed baxxa tagħhom ma jistax ikollhom aċċess għall-vantaġġi offruti minn bliet iżjed żviluppati.

B'konsegwenza, l-impatt ta' attrazzjoni ta' l-ibliet ma jilħaqx l-sikop tiegħu u minħabba l-faqar u d-disponibilità insuffiċjenti ta' l-infrastruttura, il-potenzjal taz-zoni rurali jisfa inqas u inqas rikonoxxut.

Fl-Istati Membri ġodda, fejn it-tensjonijiet li ġejjin mill-immigrazzjoni konċentrata fl-ibliet huma inqas preżenti, is-segregazzjoni soċjali u n-nuqqas ta' opportunitajiet indaqs jidhru l-aktar f'dawn iz-zoni rurali.

Sfida li hija talanqas ta' l-istess dimensjoni.

L-esklużjoni territorjali tmur lilhinn mill-problemi soċjali

Barra minn hekk, filwaqt li l-faqar huwa bażikament riżultat ta' dħul mhux suffiċjenti, l-esklużjoni territorjali tmur lilhinn minn dan għax dawk li jgħixu f'inħawi u f'zoni segregati għalhekk jitilfu ferm iżjed opportunitajiet: opportunitajiet ta' tagħlim, aċċess għal infrastruttura u servizzi.

Id-differenzi etniċi – il-konċentrazzjoni ta' immigranti f'getti urbani u segregazzjoni akbar tal-popolazzjoni tar-Roma fl-Istati Membri ġodda - jagħmlu l-problemi ta' zoni li qed jaqgħu lura ħafna aktar serji billi l-integrazzjoni hija saħansitra sfida akbar.

Fl-aħħarnett, il-gruppi l-aktar vulnerabbli, filwaqt li jiġu esklużi mit-tixrid pożittiv ta' l-iżvilupp soċjoekonomiku, probabbli jiġu esklużi wkoll mill-proċessi tat-teħid ta' deċiżjoni.

Ġbir u pproċessar limitat ta' dejta territorjali fir-riċerka Ewropea

Il-problemi soċjali mhumiex viżibbli biżżejjed fl-istatistiċi Ewropej.

Sabiex ikun hemm unitajiet territorjali komparabbli għandna bżonn nagħżlu l-livelli territorjali differenti u d-dejta mill-pajjiżi differenti b'tali mod li l-varjazzjoni tad-daqs ta' l-unitajiet territorjali tkun żgħira kemm jista' jkun.

Lilhinn mill-problemi ta' l-aggregazzjoni territorjali, hemm biss indikaturi soċjali limitati għad-dispożizzjoni tagħna fl-analiżi territorjali u għalhekk ir-riċerka spazjali Ewropea tiffoka inqas fuq il-problemi soċjali.

Hemm xi ftit każi ta' studju li juru l-fenomeni tas-segregazzjoni u l-esklużjoni territorjali, imma s'issa għadha ma saret l-ebda analiżi mifruxa ma' l-Ewropa li għandha validità ta' livell akbar.

L-indikaturi li jistgħu jiġu applikati territorjalment huma kif ġej:

Ir-rata ta' attività

Rata ta' impjiegi

Ir-rata tan-nuqqas ta' impjieg fuq tul ta' żmien twil

Ir-rata ta' edukazzjoni ogħla

L-indiċi ta' l-iżvilupp tal-bniedem (HDI)

Ir-riskju tal-faqar

Il-medja ta' għomor il-bniedem

Il-proporzjon ta' dawk li jkollhom il-kwalifiki massimi mill-iskola primarja

Il-mod kif ir-riskji ta' faqar u ta' esklużjoni soċjali jiġu ttrattati jvarja minn pajjiż għal ieħor.

Is-sistemi ta' l-Istati Membri jvarjaw mhux biss fir-riżorsi disponibbli, imma wkoll fil-mekkaniżmi ta' allokazzjoni.

Minbarra differenzi nazzjonali, jekk irridu verament insolvu l-problemi ta' dawk it-territorji li qed jaqgħu lura u li huma segregati, għandna bżonn nammettu li l-problemi ta' faqar u esklużjoni soċjali huma kwistjonijiet territorjali li għandhom bżonn jiġu indirizzati permezz ta' approċċ spazjali b'riżorsi suffiċjenti li jimmiraw b'mod konkret iz-zoni l-aktar żvantaġġjati.

Dawn ir-riżorsi għandhom jgħinu biex jintlaħqu l-potenzjali tal-kompetittività ta' territorji li waqgħu lura u ta' dawk segregati, filwaqt li jiġu kkunsidrati l-isfidi u l-opportunitajiet tagħhom u l-istess riżorsi għandhom jgħinu lil dawn it-territorji biex ilaħħqu ma' l-oħrajn sabiex tinħoloq UE li tkun territorjalment u soċjalment iżjed koeżiva.

OPINJONI TAL-KUMITAT GĦALL-AGRIKOLTURA U L-IŻVILUPP RURALI

għall-Kumitat għall-Iżvilupp Reġjonali

dwar l-impatt tal-politiki ta' koeżjoni fuq l-integrazzjoni ta' komunitajiet u gruppi vulnerabbli

Rapporteur għal opinjoni:

SUĠĠERIMENTI

Il-Kumitat għall-Agrikoltura u l-Iżvilupp Rurali jistieden lill-Kumitat għall-Iżvilupp Reġjonali, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Juri li l-faqar u l-esklużjoni ma jaffettwawx biss liz-zoni urbani iżda wkoll liz-zoni rurali, avolja jistgħu jassumu forom speċifiċi f'dawn iz-zoni, b'mod partikulari minħabba l-fatt li, fiz-zoni rurali l-esklużjoni soċjali hija msaħħa minn esklużjoni territorjali u l-esklużjoni ta' dawk iz-zoni minn żvilupp ekonomiku tfisser li huma affettwati l-kategoriji soċjali kollha;

Juri li, għalkemm in-nisa għandhom rwol ċentrali fl-ekonomija rurali, huma kważi kompletament inviżibbli f'korpi ta' teħid ta' deċiżjoni, u għalhekk għandha tittieħed azzjoni fil-livelli kollha biex jiġi żgurat li n-nisa huma rappreżentati aħjar fil-koperattivi, trejdjunjins u korpi politiċi lokali; għandha tittieħed azzjoni speċifika biex jiġu appoġġjati n-nisa fiz-zoni rurali sabiex jiġu salvagwardjati d-drittijiet tagħhom u biex ikun hemm ġlieda kontra l-faqar;

Jenfasizza li, għalkemm il-ħaddiema staġjonali dejjem kienu l-aktar gruppi vulnerabbli fiz-zoni rurali, ix-xogħol staġjonali fil-preżent huwa f'idejn ħaddiema migranti; jikkunsidra għalhekk li dawn il-ħaddiema għandu jkollhom il-benefiċċju ta' kuntratti ta' impjieg u kundizzjonijiet ta' xogħol simili għal dawk ta' ħaddiema residenti;

Jikkunsidra li, għalkemm l-esodu rurali fil-passat serva bħala valv ta' sigurta għall-bdiewa esklużi mill-attivita oriġinali tagħhom, dan m'għadux il-każ illum, peress li l-qgħad qed jaffettwa serjament lill-ħaddiema ta' bla sengħa; iżid jgħid li l-unitajiet industrijali stabbiliti fiz-zoni rurali huma fost l-ewwel vittmi tal-ħidma ta' rikostruzzjoni u rilokazzjoni, u dan għandu l-effett li jnaqqas l-iskop għall-attivita multipla li l-bdiewa żgħar kienu jiddependu fuqha meta jkunu f'diffikulta sabiex jissupplimentaw id-dħul finanzjarju tagħhom mill-biedja u għalhekk jitfaqqru aktar malajr;

Jitlob biex titkompla l-attivita ta' produzzjoni li tiġġenera dħul finanzjarju, fejn għandu jkun hemm aktar enfasi fuq biedja fil-familja u biedja ta' daqs żgħir u medju, u l-CAP għandha tiġi reveduta biex tkun aktar ġusta; għandhom jitkomplew ukoll l-attivitajiet intraprenditorjali mhux agrikoli li jipprovdu prodotti u servizzi indispensabbli biex ma jitilqux in-nies, u biex jiġu milqugħa wkoll nies ġodda;

Jinnota li l-attivita agrikola ta' sikwit hija l-aħħar attivita li fadal fit-territorji rurali; jenfasizza wkoll l-importanza li jinżammu servizzi pubbliċi ta' kwalita fiz-zoni rurali, inklużi dawk fl-inħawi ta' muntanja u dawk l-aktar imbegħda, sabiex jiġi evitat l-iżolament, u biex jiġi garantit l-aċċess universali għall-edukazzjoni, għas-saħħa, għat-trasport u għall-komunikazzjonijiet, għall-kultura u għal ħajja dinjituża tal-bdiewa u tal-familji tagħhom; minkejja li jemmen li huwa meħtieġ li jiġu implimentati miżuri li jiffavorixxu l-integrazzjoni tal-bdiewa żgħażagħ, apparti l-vijabilita ta' l-użu ta' dawn, huwa importanti li jkun hemm impenn biex l-ambjent rurali jkun abitabbli u jiffavorixxi aċċess ugwali għas-servizzi pubbliċi (posta, skejjel, trasport kollettiv, servizzi ta' kura tas-saħħa, eċċ.) u ż-żamma tas-servizzi lill-pubbliku (strutturi fejn jintlaqgħu t-tfal żgħar u l-anzjani, alloġġ soċjali u tal-kiri) u ta' spazji għall-ħajja soċjali li jippermettu qtugħ mill-iżolament (ħwienet, kafetteriji, ċentri kulturali, eċċ.);

Jemmen li l-produzzjoni ta' l-enerġija minn sorsi rinnovabbli, bħalma huma l-bijogass agrikolu u l-fjuwil forestali mil-laqx ta' l-injam, fl-istallazzjonijiet lokali, għandha l-potenzjal li tqajjem mill-ġdid l-ekonomiji taz-zoni rurali u tal-periferija, u li tappoġġja l-politika ta' l-enerġija sostenibbli, sakemm huwa garantit il-bilanċ pożittiv tal-karbonju fil-proċess, u sakemm jiġi evitat impatt negattiv fuq is-sikurezza internazzjonali tal-provvista ta' l-ikel; jitlob ukoll biex ikun hemm aktar investiment tal-Fondi Strutturali fl-iżvilupp ta' teknoloġiji għall-produzzjoni ta' din l-enerġija;

Jenfasizza l-importanza ta' attivitajiet ekonomiċi u agrikoli u dawk mhux agrikoli - bħalma huma l-ipproċessar u l-promozzjoni diretta tal-prodotti agrikoli, it-turiżmu, is-servizzi, l-impriżi żgħar u medji - fiz-zoni rurali, għall-impjieg u għall-prevenzjoni tal-faqar u ta' l-esodu rurali; għalhekk jitlob li jkun hemm titjib tal-possibilitajiet ta' taħriġ professjonali fiz-zoni rurali sabiex ikun hemm appoġġ għall-iżvilupp ta' l-impriżi;

Jikkunsidra li għandha tingħata attenzjoni partikulari lill-Istati Membri ġodda, peress li f'dawn il-pajjiżi, għalkemm kien hemm migrazzjoni netta lejn il-kampanja waqt il-perjodu ta' transizzjoni lejn ekonomija tas-suq, it-tendenza tista' tiġi bil-maqlub fil-futur, u b'hekk jiġu aggravati l-problemi ta' faqar mhux biss fil-kampanja iżda wkoll fiz-zoni urbani;

Juri li d-densita baxxa tal-popolazzjoni fiz-zoni rurali, u għalhekk anki n-nuqqas ta' piż elettorali f'dawk iz-zoni, għandhom implikazzjonijiet ukoll f'termini ta' għażla politika; josserva li min qed ifittex xogħol qed jiġi mħeġġeġ biex jispeċjalizza u huwa diffiċli li dan jiġi rikonċiljat ma' l-attivita multipla mitluba fiz-zoni rurali minħabba n-natura prekarja ta' l-impjieg; jenfasizza wkoll li għandu jiġi provdut aktar appoġġ għall-bdiewa żgħar sabiex ikun hemm ġlieda kontra d-deżertifikazzjoni taz-zoni rurali;

Jenfasizza li hemm bżonn li tingħata attenzjoni lir-rabta u lill-komplementarjeta bejn il-fondi għall-iżvilupp taz-zoni rurali, kemm jekk dawn ġejjin mill-politika reġjonali u kemm jekk ġejjin mill-CAP;

Jenfasizza l-importanza li jiġu mħarsa l-forom tradizzjonali ta' l-agrikoltura, bħalma huma l-impriżi żgħar li jappoġġjaw il-koeżjoni tal-komunitajiet rurali fir-reġjuni tal-periferija;

Jinsisti fuq il-ħtieġa li tiġi msaħħa l-għajnuna lill-assoċjazzjonijiet tal-bdiewa, lill-koperattivi, lill-koperattivi ta' l-inbid, u lill-istituzzjonijiet lokali l-oħra fil-qasam ta' l-artiġjanat u ta' l-attivitajiet l-oħra li jikkomplimentaw l-agrikoltura, b'mod li jiġu faċilitati l-promozzjoni tal-produzzjoni kif ukoll il-ħolqien ta' swieq lokali u rabtiet aktar mill-viċin bejn il-produtturi u l-konsumaturi.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali

Sostitut(i) (skond l-Artikolu 178 (2)) preżenti għall-vot finali


dwar il-proposta għal deciżjoni tal-Parlament Ewropew u tal-Kunsill li temenda d-Direttivi tal-Kunsill 76/768/KEE, 88/378/KEE, 1999/13/KE u d-Direttivi 2000/53/KE, 2002/96/KE u 2004/42/KE sabiex tadattahom għar-Regolament (KE) … dwar il-Klassifikar, it-Tikkettar u l-Ippakkjar ta' Sustanzi u Taħlitiet, u li temenda d-Direttiva 67/548/KEE u r-Regolament (KE) Nru 1907/2006

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

OPINJONI tal-Kumitat għas-Suq Intern u l-Ħarsien tal-Konsumatur …7

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0611 ),

– wara li kkunsidra l-Artikoli 251(2), 95 u 175(1) tat-Trattat KE, skond liema artikoli l-Kummissjoni ppreżentat il-proposta lill-Parlament ( C6-0347/2007 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel u l-opinjoni tal-Kumitat għas-Suq Intern u l-Ħarsien tal-Konsumatur (A6-0000/2008),

Japprova l-proposta tal-Kummissjoni;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha ma' test ieħor;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Il-Kunsill Ekonomiku u Soċjali tan-Nazzjonijiet Uniti adottat, fl-2003, Sistema Dinjija Armonizzata ta' Klassifikar u Ttikkettar tas-Sustanzi Kimiċi (SDA), sabiex jiffaċilita l-kummerċ globali tas-sustanzi kimiċi billi daħħal sistema komuni għan-notifika tar-riskji.

Is-Samit Dinji dwar l-Iżvilupp Sostenibbli f'Johannesburg inkoraġġixxa lill-pajjiżi biex jimplimentawha mingħajr dewmien u biex jaraw li tkun qed topera kompletament sa tmiem l-2008.

Il-għan ġenerali ta' l-armonizzazzjoni tal-klassifikar u t-tikkettar tas-sustanzi kimiċi riskjużi huwa li jiġi mtejjeb il-livell ta' ħarsien tas-saħħa tal-bniedem u ta' l-ambjent fid-dinja kollha.

L-implimentazzjoni tas-SDA fl-UE tirrikjedi li jsiru ċerti bidliet fil-leġiżlazzjoni eżistenti.

Proposta għal Regolament dwar il-klassifikar, it-tikkettar u l-ippakkjar ta' sustanzi u taħlitiet u li jemenda d-Direttiva 67/548/KEE u r-Regolament (KE) Nru 1907/2006 se tkun il-vettura li se sservi biex iddaħħal il-prinċipji tas-SDA fil-leġiżlazzjoni Ewropea filwaqt li b'mod wiesgħa tibni fuq is-sistema Ewropea eżistenti.

Din il-proposta hija akkumpanjata minn żewġ proposti oħra fuq il-leġiżlazzjoni riżultanti - proposta li temenda r-regolament fuq id-diterġenti u proposta oħra li temenda d-direttivi fuq il-kosmetiċi, il-ġugarelli, l-emissjonijiet ta' komposti organiċi volatili (VOCs), il-vetturi li m'għadhomx jintużaw u l-iskart ta' tagħmir elettriku u elettroniku (STEE).

Sabiex temenda s-sitt direttivi, il-Kummissjoni għażlet Deċiżjoni bħala strument legali.

Id-direttivi diġà ġew trasposti għal ġol-leġiżlazzjoni ta' l-Istati Membri u n-natura legali tagħhom m'hijiex se tiġi affettwata mir-regolament il-ġdid.

L-emendi għad-direttivi jridu għal darba oħra jiġu trasposti għal ġol-leġiżlazzjoni nazzjonali meta jasal iż-żmien.

Il-proposta tal-Kummissjoni

Il-bidliet proposti mill-Kummissjoni għall-atti riżultanti huma limitati sa ċertu punt.

Prinċipalment huma jadattaw id-dispożizzjonijiet li jirreferu għall-klassifikar ta' sustanzi fis-sitt direttivi, biex jikkorrispondu mar-regolament 'prinċipali' dwar il-klassifikar, it-tikkettar u l-ippakkjar ta' sustanzi u taħlitiet, mingħajr ma jżidu elementi oħra.

Fejn ikun meħtieġ, huma jadattaw id-dipożizzjonijiet eżistenti għat-terminoloġija l-ġdida li tirriżulta mill-kriterji l-ġodda u mid-dikjarazzjonijiet il-ġodda dwar ir-riskji.

It-terminu 'taħlita' qed jiddaħħal biex jieħu post it-terminu 'preparazzjoni' fid-dispożizzjonijiet kollha.

Ir-referenzi għall-metodi ta' ttestjar huma wkoll aġġornati f'konformità ma' REACH (Regolament 1907 (2006)).

Ir-rapporteur tagħkom ma tipproponi l-ebda emenda għall-proposta għal Deċiżjoni f'dan l-istadju imma tirriserva d-dritt li tikkunsidra mill-ġdid il-pożizzjoni tagħha fi stadji aktar tard tal-proċedura leġiżlattiva.

għall-Kumitat għall-Ambjent, is-Saħħa Pubblika u s-Sikurezza ta' l-Ikel

dwar il-proposta għal deċiżjoni tal-Parlament Ewropew u tal-Kunsill li temenda d-Direttivi tal-Kunsill 76/768/KEE, 88/378/KEE, 1999/13/KE u d-Direttivi 2000/53/KE, 2002/96/KE u 2004/42/KE sabiex tadattahom għar-Regolament (KE) … dwar il-Klassifikar, it-Tikkettar u l-Ippakkjar ta' Sustanzi u Taħlitiet, u li temenda d-Direttiva 67/548/KEE u r-Regolament (KE) Nru 1907/2006

Rapporteur għal opinjoni:

ĠUSTIFIKAZZJONI QASIRA

Il-Kummissjoni Ewropea ressqet proposta għal regolament dwar l-ikklassifikar, l-ittikkettar u l-ippakkjar ta' sustanzi u taħlitiet

COM(2007)355 tas-27.6.2007 li jimplimenta fl-UE l-kriterji internazzjonali li kien hemm qbil dwarhom fil-Kunsill Ekonomiku u Soċjali tan-Nazzjonijiet Uniti għall-ikklassifikar u l-ittikkettar ta' sustanzi u taħlitiet perikolużi.

Dawn il-kriterji huma magħrufa wkoll bħala Sistema Globali Armonizzata (GHS).

L-għan huwa li jiġi żgurat livell għoli ta' ħarsien tas-saħħa tal-bniedem u ta' l-ambjent, filwaqt li jiġi garantit il-moviment ħieles ta' sustanzi u taħlitiet fis-suq intern.

Il-proposta għal dan ir-regolament hija akkumpanjata minn żewġ Komunikazzjonijiet oħra li jipproponu tibdil tekniku fil-leġiżlazzjoni implimentattiva.

Huwa neċessarju li din il-leġiżlazzjoni implimentattiva tkun konformi mal-proposti tal-GHS.

Din l-opinjoni hija relatata mal- COM(2007)0611

COM(2007)0611 tas-16.10.2007 dwar Proposta għal deċiżjoni tal-Parlament Ewropew u tal-Kunsill li temenda d-Direttivi tal-Kunsill 76/768/KEE, 88/378/KEE, 1999/13/KE u d-Direttivi 2000/53/KE, 2002/96/KE u 2004/42/KE sabiex tadattahom għar-Regolament (KE)… dwar il-Klassifikar, it-Tikkettar u l-Ippakkjar ta' Sustanzi u Taħlitiet, u li temenda d-Direttiva 67/548/KEE u r-Regolament (KE) Nru 1907/2006. li qed jipproponi li jiġu emendati numru ta' direttivi, li huma:

- Id-Direttiva 76/768/KEE dwar l-approssimazzjoni tal-liġijiet tal-Istati Membri li għandhom x'jaqsmu mal-prodotti kosmetiċi

- Id-Direttiva 88/378/KEE dwar l-approssimazzjoni tal-liġijiet ta' l-Istati Membri rigward is-sigurtà tal-ġugarelli

- Id-Direttiva 1999/13/KE dwar il-limitazzjoni ta' taħlit volatili organiku minħabba l-użu ta' solventi organiku f'ċerti attivitajiet u stallazzjonijiet

- Id-Direttiva 2000/53/KE dwar vetturi li m'għadhomx jintużaw

- Id-Direttiva 2002/96/KE dwar skart ta' tagħmir elettriku u elettroniku

- Id-Direttiva 2004/42/KE dwar il-limitazzjonijiet ta' emissjonijiet ta' komposizzjonijiet organiċi volatili minħabba l-użu ta' solventi f'ċertu żebgħa u lostri u prodotti ta' lostru mill-ġdid ta' vetturi.

Tlestiet opinjoni oħra għall- COM(2007)0613

COM(2007)0613 tas-17.10.2007 dwar Proposta għal regolament tal-Parlament Ewropew u tal-Kunsill li jemenda r-Regolament (KE) Nru 648/2004 biex jadattah mar-Regolament (KE) Nru … dwar l-Ikklassifikar, l-Ittikkettar u l-Ippakkjar ta' Sustanzi u Taħlitiet, u li jemenda d-Direttiva 67/548/KEE u r-Regolament (KE) Nru 1907/2006. li tipproponi emendi għar-Regolament (KE) Nru.

648/2004, magħruf bħala r-regolament dwar id-diterġenti.

L-għan ta' dawn il-proposti huwa li tiġi allinjata t-terminoloġija mal-GHS, kif ukoll sabiex jiġu adattati r-referenzi għal xi tagħrif bejn dawn it-testi.

Għaldaqstant, m'hi qed tiġt proposta l-ebda emenda għal dawn iż-żewġ Komunikazzjonijiet.

Konklużjonijiet

Il-Kumitat għas-Suq Intern u l-Ħarsien tal-Konsumatur jistieden lill-Kumitat għall-Ambjent, is-Saħħa Pubblika u s-Sikurezza ta' l-Ikel, bħala l-Kumitat responsabbli, sabiex jipproponi l-approvazzjoni tal-proposta għal deċiżjoni tal-Parlament Ewropew u tal-Kunsill li temenda d-Direttivi tal-Kunsill 76/768/KEE, 88/378/KEE, 1999/13/KE u d-Direttivi 2000/53/KE, 2002/96/KE u 2004/42/KE sabiex tadattahom għar-Regolament (KE)… dwar il-Klassifikar, it-Tikkettar u l-Ippakkjar ta' Sustanzi u Taħlitiet, u li temenda d-Direttiva 67/548/KEE u r-Regolament (KE) Nru 1907/2006.

PROĊEDURA

Il-Klassifikar, it-Tikkettar u l-Ippakkjar ta' Sustanzi u Taħlitiet (emenda tad-Direttivi 76/768/KEE, 88/378/KEE, 1999/13/KE, 2000/53/KE, 2002/96/KE u 2004/42/KE)

Kumitat responsabbli

Opinjoni mogħtija minn

Data tat-tħabbir fis-seduta plenarja

Rapporteur għal opinjoni:

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


dwar il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni: Lejn Mobilità Aktar Sikura, Aktar Nadifa u Effiċjenti fl-Ewropa Kollha: L-Ewwel Rapport dwar il-Karozzi Intelliġenti

Kumitat għat-Trasport u t-Turiżmu

MOZZJONI GĦAL RIŻOLUZZJONI TAL-PARLAMENT EWROPEW Error!

RIŻULTAT TAL-VOTAZZJONI FINALI FIL-KUMITAT………

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra l-Komunikazzjoni mill-Kummissjoni dwar l-Inizzjattiva Karozzi Intelliġenti - "It-Tqajjim ta' Għarfien dwar l-ICT għal Vetturi Aktar Intelliġenti, Aktar Sikuri u Aktar Nodfa" (Inizzjattiva Karozzi Intelliġenti),

– wara li kkunsidra l-Komunikazzjoni mill-Kummissjoni "Inġibu l-eCall Lura fi Triqitha - Pjan ta' Azzjoni (It-Tielet Komunikazzjoni dwar is-Sikurezza-e)" ( COM(2006)0723 ),

– wara li kkunsidra l-Komunikazzjoni mill-Kummissjoni lill-Kunsill Ewropew u lill-Parlament Ewropew intitolata "Politika dwar l-enerġija għall-Ewropa" COM(2007)0001 ,

– wara li kkunsidra l-Komunikazzjoni mill-Kummissjoni intitolata "i2010 - Rapport Annwali dwar is-Soċjetà ta' l-Informazzjoni għall-2007'' ( COM(2007)0146 ),

– wara li kkunsidra r-rakkomandazzjoni tal-Kummissjoni tat-22 ta' Diċembru 2006, dwar sistemi ta' informazzjoni u komunikazzjoni sikuri u effiċjenti ta' ġewwa l-vetturi: aġġornament tad-Dikjarazzjoni Ewropea tal-Prinċipji dwar il-punt fejn il-bniedem u l-magna jiltaqgħu

ĠU L 32, 6.2.2007, p.

– wara li kkunsidra r-riżoluzzjoni tiegħu tat-12 ta' Frar 2003 dwar il-'White Paper' tal-Kummissjoni "Il-politika Ewropea tat-trasport għall-2010: wasal iż-żmien li niddeċiedu"

ĠU C 43 E, 19.2.2004, p.

– wara li kkunsidra r-riżoluzzjoni tiegħu tas-27 ta' April 2006 dwar is-Sikurezza fit-Toroq: inwasslu l-eCall liċ-ċittadini

ĠU C 296 E, 6.12.2006, p.

– wara li kkunsidra r-riżoluzzjoni tiegħu tat-18 ta' Jannar 2007 dwar il-Programm ta' Azzjoni Ewropew rigward is-Sikurezza fit-Toroq - reviżjoni ta' nofs iż-żmien

ĠU C 244 E, 18.10.2007, p.

– wara li kkunsidra r-riżoluzzjoni tiegħu tat-12 ta' Lulju 2007 dwar li nibqgħu nżommu l-Ewropa miexja - mobilità sostenibbli għall-kontinent tagħna

– wara li kkunsidra r-riżoluzzjoni tiegħu ta' l-24 ta' Ottubru 2007 dwar l-Istrateġija Komunitarja biex jitnaqqsu l-emissjonijiet tad-CO2 mill-karozzi tal-passiġġieri u mill-vetturi kummerċjali żgħar

– wara li kkunsidra r-riżoluzzjoni tiegħu tal-15 ta' Jannar 2008 dwar CARS 21: Qafas Regolatorju Kompetittiv tal-Karozzi

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għat-Trasport u t-Turiżmu (A6 0169/2008),

A. billi l-ispejjeż ambjentali tat-trasport ġew stmati li jirrappreżentaw 1.1% tal-Prodott Gross Domestiku ta' l-Ewropa,

B. billi t-trasport huwa responsabbli għal 30% tal-konsum totali ta' l-enerġija fl-UE u t-trasport bit-triq jifforma 60% ta' din iċ-ċifra,

C. billi l-użu tal-karozzi jifforma bejn wieħed u ieħor 12% ta' l-emissjonijiet totali ta' CO2 ta' l-UE,

D. billi l-Kunsill Ewropew ta' Brussell tat-8 u d-9 ta' Marzu 2007 stabbilixxa mira soda ta' tnaqqis ta' 20% fl-emisssjonijiet tal-gassijiet b'effett serra ta' l-UE sa l-2020,

E. billi l-objettiv tal-Kummissjoni hu li sa l-2012 tintlaħaq medja ta' emissjonijiet ta' CO 2 ta' 120 g/km għall-karozzi tal-passiġġieri l-ġodda u għall-vetturi li jintużaw għal xogħol ħafif ,

F. billi l-UE għadha ma ssodisfatx il-'White Paper' imsemmija hawn fuq dwar l-għan tal-Politika Ewropea tat-Trasport li tnaqqas il-fatalitajiet ta' l-inċidenti tat-traffiku Ewropej b'50% sa l-2010 b'paragun mal-livell ta' l-2001,

G. billi l-Kummissjoni għamlet stima li l-eCall, is-sistema pan-Ewropea ta' ġewwa l-vetturi għal sejħiet ta' emerġenza, tista' ssalva sa 2,500 ħajja kull sena fl-Ewropa jekk tiġi utilizzata b'mod sħiħ,

H. billi r-riċerka mwettqa mill-Università ta' Cologne uriet li tista' tiġi salvata 4,000 ħajja u jista' jiġi evitat 100,000 korriment fit-toroq ta' l-Ewropa kull sena jekk il-karozzi kollha jkun fihom il-kontroll ta' stabilità elettroniku,

I. billi s-suq għall-istrumenti tan-navigazzjoni li jinġarru kiber minn 3.8 miljuni ta' strumenti mibjugħin fl-2005 għal aktar minn 9 miljuni fl-2006,

J. billi s-sistemi teknoloġiċi ta' sikurezza ta' spiss jippromwovu sens akbar ta' sikurezza u jafu jwasslu sabiex is-sewwieqa jsuqu b'mod anqas responsabbli; għalhekk jeħtieġ li tiġi enfasizzata wkoll l-importanza primarja li s-sewwieqa jiġu mgħallma b'mod xieraq u jiġi promoss sewqan aktar intelliġenti,

Jilqa' b'sodisfazzjon l-Inizjattiva rigward il-Karozzi Intelliġenti u l-progress milħuq fit-tliet pilastri tagħha: il-koordinazzjoni tal-partijiet interessati relevanti, l-iżvilupp tar-riċerka u t-teknoloġija, u t-tqajjim tal-kuxjenza;

Jemmen li s-sistemi ta' vetturi intelliġenti jistgħu jgħinu biex jitnaqqsu l-konġestjoni, it-tniġġis u kif ukoll in-numru u l-gravità ta' fatalitajiet ta' l-inċidenti tat-traffiku, iżda li r-rata li biha qed jippenetraw is-suq għadha baxxa wisq;

Huwa tal-fehma li l-Istati Membri għandhom jippromwovu inizjattivi dwar l-eSafety permezz ta' Inizjattivi Teknoloġiċi Konġunti u li għandhom jieħdu sehem aktar attiv fihom, u li għandhom jiġu previsti inċentivi oħra għall-investiment privat fil-qasam tar-riċerka u l-iżvilupp.

Huwa mħeġġeġ mill-fatt li s'issa 13-il Stat Membru u tliet pajjiżi li m'humiex fl-UE ffirmaw il-Memorandum ta' Fehim ta' l-eCall, u jafferma mill-ġdid l-appoġġ tiegħu għal din il-miżura;

Jistieden lill-Istati Membri biex iħeġġu lill-istituzzjonijiet li jaħdmu fil-qasam tas-sikurezza fit-toroq sabiex jipprovdu taħriġ ta' simulazzjoni ta' inċidenti, minħabba li l-għadd ta' inċidenti fatali fit-toroq jista' jitnaqqas b'mod speċjali billi jiġu utilizzati b'mod attiv tekniki ta' prevenzjoni ta' inċidenti u l-għoti ta' l-ewwel għajnuna; jemmen li l-korpi ta' taħriġ għandhom jgħallmu l-imġiba korretta għal sitwazzjonijiet ta' emerġenza;

Iħeġġeġ lill-bqija ta' l-Istati Membri biex jiffirmaw il-memorandum malajr kemm jista' jkun, preferibbilment qabel nofs l-2008 sabiex jitħeġġeġ id-dħul rapidu ta' dan l-l-aċċessorju li għandu l-potenzjal li jsalva l-ħajjiet u jenfasizza l-ħtieġa li l-Kummissjoni tkompli tiżviluppa l-qafas regolatorju għall-armonizzazzjoni sħiħa madwar l-UE tan-numru ta' l-emerġenza standard (112) u kif ukoll għas-sistema eCall (E112);

Jitlob lill-Kummissjoni sabiex tevalwa l-validità tal-metodi ta' trażmissjoni diġà użati mill-produtturi tal-karozzi għal dan l-aċċessorju;

Jafferma mill-ġdid l-appoġġ tiegħu għall-programm Galileo u l-ħafna aspetti potenzjali tiegħu li jistgħu jiżguraw aktar affidabilità ta' l-informazzjoni relatata ma' dawn l-inizjattivi;

Ifakkar li l-għan iddikjarat tal-Kummissjoni hu li tinkiseb inklużjoni ta' 100% tal-kontroll ta' stabilità elettroniku għall-vetturi l-ġodda kollha mill-2012 'il quddiem;

Ifakkar li minkejja li l-ħruġ tad-CO2 jista' jitnaqqas permezz ta' miżuri li ilhom magħrufa għal żmien twil, bħal tnaqqis fil-piż tas-sedil jew tar-roti, apparat li jakkumula s-sħana tal-magna jew l-irkupru ta' l-enerġija tal-brejkijiet, bosta vetturi mhumiex mgħammra b'dawn l-aċċessorji; għalhekk, iħeġġeġ lill-Istati Membri u lill-Kummissjoni biex jinsistu rigward l-inkorporazzjoni ta' dawn il-miżuri teknikament aktar sempliċi f'kull karozza;

Jitlob lill-Kummissjoni u lill-Istati Membri biex jevalwaw l-importanza ta' l-iżvilupp ta' sistemi ġodda għall-prevenzjoni ta' inċidenti, inklużi materjal ġdid u interkonnessjoni awtomatika permezz ta' sensors attivi, kemm bejn vettura u oħra, u kif ukoll bejn il-vettura u t-triq;

Jenfasizza l-importanza li l-implimentazzjoni tas-suq tas-sistemi tal-vetturi intelliġenti ssir f'waqtha u tkun mifruxa ma' kullimkien, minħabba l-fatt li sistemi bħal dawn jispikkaw, inter alia, grazzi għall-kapaċità tagħhom li jinteraġixxu ma' infrastrutturi intelliġenti; ifakkar li s-sistemi elettroniċi jeħtieġu manutenzjoni teknika regolari;

Għalhekk jistieden lill-Istati Membri u lill-Kummissjoni biex jiżviluppaw linji gwida sabiex jinkuraġġixxu lill-Istati Membri biex idaħħlu inċentivi kemm għal aċċessorji ekoloġiċi u kemm għal aċċessorji ta' sikurezza tal-vetturi;

Iħeġġeġ lill-partijiet interessati biex jieħdu miżuri xierqa li jiżguraw li dawn l-aċċessorji l-ġodda jkunu ta' prezz tajjeb għall-but ta' kulħadd, biex b'hekk tiżdied id-domanda tal-konsumaturi;

Jitlob ukoll lill-Istati Membri u lill-Kummissjoni biex ikomplu bl-isforzi tagħhom biex joħolqu inċentivi fiskali għax-xiri ta' vetturi adattati għall-ambjent u b'aċċessorji ta' sikurezza, fuq l-istess linji ta' l-inċentivi għax-xiri ta' vetturi li jniġġsu anqas;

Jistieden lill-Istati Membri, lill-Kummissjoni u lill-industrija tal-karozzi biex jipprovdu tagħrif fil-qosor, ċar u komprensiv bħala parti mill-kampanji ta' tqajjim ta' kuxjenza sabiex jilħqu l-akbar udjenza possibbli u sabiex jgħarrfuha dwar is-sistemi tal-vetturi intelliġenti, inklużi n-negozji tal-karozzi u l-iskejjel tas-sewqan;

Jitlob li l-inċentivi introdotti jingħaqdu mal-miżuri ta' taħriġ ta' prevenzjoni u ta' sikurezza fit-toroq għas-sewwieqa;

Huwa tal-fehma li s-sikurezza fit-toroq tista' tibbenefika minn interazzjoni aħjar bejn aċċessorji intelliġenti fil-vetturi u strumenti integrati fl-infrastruttura li jistgħu jikkomunikaw magħhom;

Jissuġġerixxi li l-Kummissjoni tagħti attenzjoni speċjali lill-pajjiżi fejn id-disponibilità ta' sistemi intelliġenti għadha baxxa ħafna;

Jinsab konxju mill-fatt li l-introduzzjoni ta' teknoloġiji ġodda għandha ssir b'mod progressiv;

Jenfasizza l-fatt li l-inizzjattiva "Karozzi intelliġenti" ma tistax tiġi rrealizzata b'mod sħiħ jekk tiġi separata mill-inizjattivi "Toroq Intelliġenti";

Għalhekk jilqa' b'sodisfazzjon l-impenn tal-Kummissjoni biex tniedi, mill-2008 'l quddiem, programm biex jipprepara għall-infrastruttura tat-trasport għall-integrazzjoni ta' sistemi koperattivi, kif ukoll il-koperazzjoni tal-Kummissjoni mal-Kumitat ta' l-Ispettru tar-Radju fl-allokazzjoni u l-armonizzazzjoni tal-frekwenzi tas-Sistemi tat-Trasport Intelliġenti għal sistemi koperattivi;

Jenfasizza l-ħtieġa ta' strateġiji intersettorjali koerenti fil-livell ta' l-UE u kif ukoll il-bżonn li jissaħħu l-politika ta' qafas għall-industrija tal-vetturi, is-settur tat-telekomunikazzjoni, is-servizzi ta' emerġenza, is-sigurtà soċjali pubblika, ix-xogħlijiet pubbliċi u infrastrutturali, l-istituti ta' riċerka u l-universitajiet, li jistgħu jipprovdu inċentivi għal aktar żvilupp ta' applikazzjonijiet u teknoloġiji ta' sigurtà preventivi;

Iħeġġeġ lill-partijiet interessati biex joħolqu "ambjent intelliġenti" xieraq fit-toroq u fi ħdan l-infrastrutturi sabiex l-aċċessorji intelliġenti l-ġodda jkunu jistgħu jaħdmu kif suppost u jkunu jistgħu jiġu esplojtjati b'mod sħiħ, inklużi l-immaniġġjar aħjar tal-kapaċitajiet tat-toroq u s-sistemi intelliġenti ta' monitoraġġ tat-toroq (monitoraġġ f'ħin reali);

Iħeġġeġ lill-industrija tal-karozzi biex tikkunsidra aċċessorji friski ta' sikurezza tal-karozzi fit-tfassil ta' vetturi ġodda u kif ukoll biex taħseb għal aċċessorji ta' kejl u għal arloġġi li juru l-konsum ta' l-enerġija u dejta ambjentali bħal pereżempju l-emissjonijiet reali ta' CO2 u ta' trab fin;

Ifakkar li s-sistemi bbażati fuq it-teknoloġija ta' l-informazzjoni u tal-komunikazzjoni (ICT) jistgħu jikkontribwixxu għat-tnaqqis ta' l-emissjonijiet li jniġġsu, permezz ta' ġestjoni aktar effiċjenti tat-traffiku, konsum imnaqqas tal-fjuwil u billi jiġi aġevolat is-sewqan ekoloġiku;

Jistieden lill-Kummissjoni biex tiżviluppa metodoloġija biex jitkejjel l-impatt ta' l-ICT fuq l-emissjonijiet tad-CO2, u biex jiġu kkordinati u kkomunikati r-riżultati eżistenti;

Jinnota li l-użu u d-disponibilità ta' sistemi ta' strumenti bbażati fuq l-ICT li jinġarru jew li huma nomadiċi żdiedu u li s-suq għal dawn l-istrumenti qed ikompli jikber b'rata kostanti;

Jistieden lill-partijiet interessati biex jaħdmu fuq miżuri sabiex ikun żgurat l-użu u l-installazzjoni sikuri ta' dawn l-istrumenti , u biex tiġi aġevolata l-interazzjoni bejn il-bniedem u l-magna;

Ifakkar li l-privatezza tad-dejta għandha tiġi indirizzata b'mod xieraq u jistenna bil-ħerqa l-pubblikazzjoni imminenti tal-kodiċi ta' prattika tal-privatezza tad-dejta tal-Forum tas-Sikurezza-e;

Jenfasizza l-bżonn ta' definizzjoni mill-Istitut ta' l-Istandards tat-Telekomunikazzjoni Ewropej (ETSI) ta' standard miftuħ għall-introduzzjoni ta' servizzi eCall fuq livell Ewropew;

Jilqa' b'sodisfazzjon in-negozjati dwar il-ftehima volontarja dwar l-inklużjoni ta' l-eCall bħala għażla standard fil-vetturi l-ġodda kollha mill-2010 'l quddiem;

Jilqa' b'sodisfazzjon in-negozjati dwar ftehim internazzjonali għal Regolament Tekniku Globali, li għandu jinkludi l-ispeċifikazzjonijiet tekniċi għall-Kontroll Elettroniku ta' l-Istabbilità (ESC), u jitlob lill-Kummissjoni biex tfassal rapport dwar is-sitwazzjoni tan-negozjati u l-miżuri miftiehma dwar din il-kwistjoni;

Jistenna bil-ħerqa r-rapporti ġejjiena fuq l-iżvilupp ta' l-Inizjattiva rigward Karozzi Aktar Sikuri, Aktar Nodfa u Aktar Intelliġenti;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-gvernijiet u lill-parlamenti ta' l-Istati Membri.

L-Inizjattiva dwar il-Karozza Intelliġenti hija proġett xempju fi ħdan l-i2010

COM(2007) 146 , il-qafas ta' politika strateġika tal-Kummissjoni Ewropea għas-soċjetà ta' l-informazzjoni u l-midja.

Hija għandha l-għan li tippromwovi l-kontribut pożittiv li jistgħu jagħmlu t-teknoloġiji ta' l-informazzjoni u tal-komunikazzjoni (ICT) għall-ekonomija, is-soċjetà u għall-kwalità tal-ħajja, inkluż fil-qasam tat-trasport.

Il-Kummissjoni identifikat tliet pilastri jew sferi għall-promozzjoni tas-sistemi tal-vetturi intelliġenti: il-Forum tas-Sikurezza-e, ir-riċerka u l-iżvilupp u l-għarfien ta' l-utenti.

Il-Forum tas-Sikurezza-e huwa pjattaforma konġunta li tinvolvi l-partijiet interessati fis-sikurezza fit-toroq.

L-objettiv tiegħu huwa l-promozzjoni u l-monitoraġġ ta' l-implimentazzjoni tar-rakkomandazzjonijiet identifikati mill-grupp ta' ħidma tiegħu stess u li jappoġġja l-iżvilupp, it-tifrix u l-użu ta' sistemi ta' sikurezza intelliġenti fil-vetturi.

Il-Komunikazzjoni tirrapporta dwar il-progress fit-tnax-il azzjoni identifikati fi ħdan dawn il-pilastri, u speċifikati fil-Komunikazzjoni preċedenti tal-Kummissjoni dwar l-Inizjattiva rigward il-Karozzi Intelliġenti

COM(2006) 59 , "It-Tqajjim ta' Għarfien dwar l-ICT għal Vetturi Aktar Intelliġenti, Aktar Sikuri u Aktar Nodfa".

Il-Komunikazzjoni attwali toffri wkoll miżuri ġodda biex tiżdied is-sikurezza u jonqos l-impatt ambjentali.

Lejn vetturi aktar sikuri

Il-'White Paper' dwar il-Politika tat-Trasport stabbilit mira ta' tnaqqis ta' 50% fil-fatalitajiet ta' l-inċidenti tat-traffiku Ewropej sa l-2010 b'paragun ma' l-2001.

Peress li attwalment, b'dispjaċir kbir, hemm 41,600 mewt fis-sena fit-toroq Ewropej, irridu nkomplu nnaqqsu dan it-total b'erbat elef sabiex nilħqu l-għan inizjali ta' l-Unjoni.

Is-sistema ta' l-eCall hija sistema pan-Ewropea għas-sejħiet ta' emerġenza minn ġewwa l-vetturi.

F'każ ta' inċident, is-sistema eCall awtomatikament tikkuntattja lis-servizzi ta' emerġenza u tipprovdilhom dettalji tal-post eżatt fejn tkun tinsab il-vettura.

Ġie kkalkulat li, jekk tiġi utilizzata b'mod sħiħ madwar l-Unjoni, l-eCall tista' ssalva sa elfejn u ħames mitt ħajja kull sena.

Ir-rapporteur tappoġġja bis-sħiħ l-għan tal-ħruġ ta' l-eCall fuq skala sħiħa sa l-2010 u tinkoraġġixxi lill-Istati Membri li għadhom ma ffirmawx il-Memorandum ta' Fehim ta' l-eCall biex jagħmlu dan, preferibbilment qabel nofs l-2008.

Dan id-dokument huwa wieħed volontarju u huwa intenzjonat biex jirrifletti l-impenn tal-firmatarji li jappoġġjaw l-implimentazzjoni f'waqtha ta' l-eCall

Aktar kalkoli juru li tista' tiġi salvata erbat elef ħajja kull sena fit-toroq Ewropej jekk il-karozzi kollha jkollhom il-Kontroll ta' Stabbilità Elettroniku (ESC).

L-ESC hija teknoloġija ta' sikurezza kompjuterizzata li tista' tevita l-ħabtiet billi tnaqqas il-periklu ta' l-iskiddjar.

Hija tagħmel dan billi tistabbilizza l-vettura u żżommha milli tiskiddja, f'limiti fiżiċi, permezz ta' intervent attiv tal-brejkijiet fuq rota waħda jew aktar u permezz ta' l-immaniġġjar tat-'torque' tal-magna.

Ir-rapporteur tappoġġja bis-sħiħ l-għan li tintlaħaq disponibilità ta' 100% ta' l-ESC għall-mudelli tas-sena 2012.

Lejn vetturi aktar nodfa

L-użu tal-karozzi huwa għajn sinjifikanti ta' gassijiet b'effett ta' serra u jirrappreżenta 12% ta' l-emissjonijiet tad-CO 2 kollha ta' l-UE.

Is-sistemi bbażati fuq l-ICT jistgħu jikkontribwixxu għat-tnaqqis tal-konsum tal-fjuwil u għat-tnaqqis ta' l-emissjonijiet.

Pereżempju, l-Adaptive Cruise Control (ACC), li jadatta l-veloċità tal-karozza għat-traffiku ta' madwarha, jista' jwassal għal tnaqqis totali fil-fjuwil ta' 3%.

Is-sistemi tal-Kontroll tat-Traffiku Urban jistgħu jagħtu kontribut ulterjuri lejn it-tnaqqis tal-konġestjoni u ta' l-emissjonijiet tal-gassijiet b'effett ta' serra permezz ta' ġestjoni aktar effiċjenti tal-fluss tat-traffiku u tal-vetturi.

Sabiex lill-industrija tal-karozzi tkun ipprovduta b'dejta affidabbli u biex jiġu pprovduti assistenza u tagħrif lill-konsumaturi, ir-rapporteur tistieden lill-Kummissjoni biex tiżviluppa metodoloġija biex jitkejjel l-impatt eżatt ta' l-ICTs fuq l-emissjonijiet tad-CO 2 .

Ir-rapporteur tittama li l-konsumaturi eventwalment jużaw dan it-tagħrif bħala fattur importanti meta jkunu qed jixtru vettura ġdida.

Lejn vetturi aktar intelliġenti

Hija l-fehma tar-rapporteur li, minħabba li l-proliferazzjoni tat-tagħmir nomadiku żdiedet, għandhom jittieħdu miżuri biex ikun żgurat l-użu u l-installar sikuri ta' dan it-tagħmir fil-vetturi.

L-interazzjoni xierqa bejn il-bniedem u l-magna hija wkoll ta' importanza partikulari minħabba l-potenzjal tagħha għal użu aħjar tat-triq.

Ir-rapporteur temmen li, fuq medda ta' żmien fit-tul, it-tagħmir nomadiku kollu għandu jkun installat fil-karozza kif suppost biex ikun żgurat li la jaljena lis-sewwieq fl-attenzjoni tiegħu fuq it-triq u l-anqas ma jirriżulta li jkun potenzjalment perikoluż f'każ ta' inċident.

Dan għandu jżid il-faċilità ta' l-użu għas-sewwieqa u għandu jnaqqas ir-riskju ta' l-aljenazzjoni.

Sabiex tinkiseb ġestjoni aħjar u aktar effiċjenti tat-traffiku, neħtieġu sistemi koperattivi bbażati fuq komunikazzjoni tat-tip minn vettura għal vettura u minn vettura għall-infrastruttura.

Rajna li ċ-ċittadini bir-raġun għandhom preokkupazzjonijiet dwar l-użu u l-irfigħ ta' informazzjoni minn teknoloġiji ġodda, mhux biss f'dan il-qasam iżda wkoll, pereżempju, fir-rigward tat-telefowns ċellulari u l-internet.

Filwaqt li rridu niżguraw it-tħaddim xieraq ta' dawn is-sistemi, huwa essenzjali li t-tħassib dwar il-privatezza tad-dejta jkun indirizzat b'mod xieraq.

Konklużjonijiet tar-rapporteur

Il-mobilità, u b'mod speċjali l-mobilità individwali, hija essenzjali għat-tħaddim tas-soċjetà Ewropea, u għalhekk kollha kemm aħna niddependu b'mod qawwi fuq it-trasport fil-ħajja tagħna ta' kuljum.

Il-vetturi bil-mutur huma parti importanti tal-mobilità għal ħafna ċittadini.

It-traffiku dejjem ikbar fit-toroq jiġġenera problemi soċjali u ambjentali serji: konġestjoni tan-netwerks tat-toroq u taż-żoni urbani, ħsara lill-ambjent u lis-saħħa pubblika, ħela ta' enerġija, inċidenti u, fuq kollox, it-telf bla bżonn ta' ħajjiet.

Iżda t-teknoloġija toffri l-opportunità li dawn il-problemi jiġu mtaffija jew anke rimedjati.

Fil-preżent ir-rati ta' penetrazzjoni għas-sistemi u għall-applikazzjonijiet tal-karozzi intelliġenti għadhom baxxi ħafna meta mqabbla mal-potenzjal tagħhom.

Ir-rapporteur temmen li għandna nesplojtjaw b'mod sħiħ dawn is-sistemi u applikazzjonijiet meta jasal iż-żmien.

Minn issa sa meta jasal dak iż-żmien huwa meħtieġ approċċ progressiv li jimxi pass wara pass: il-karozzi intelliġenti jeħtieġu wkoll l-appoġġ ta' infrastruttura intelliġenti iżda t-"triq intelliġenti" għadha mhix lesta.

Il-limitazzjonijiet li fihom trid taħdem l-industrija tal-karozzi għandhom jiġu kkunsidrati kif jixraq.

Karozza ġdida ma tiġix iddisinjata, prodotta u ttestjata mil-lum għal għada.

Għalhekk, l-implimentazzjoni ta' sistemi u applikazzjonijiet intelliġenti fil-vetturi se jieħdu ż-żmien.

Wieħed irid iqis ukoll il-frammentazzjoni tas-suq Ewropew tal-karozzi.

Għall-konsumatur il-fatt li jkun jiflaħ għall-prezz huwa kwistjoni ewlenija.

Ħafna konsumaturi sempliċement ma jifilħux iħallsu għas-sistemi kkonċernati.

Huwa għalhekk importanti li s-sistemi tat-trasport intelliġenti jsiru ta' prezz li jkun tajjeb għall-but ta' kulħadd u jsiru disponibbli kullimkien malajr kemm jista' jkun.

Il-konsumaturi jirrikjedu wkoll tagħrif ċar u li jinftiehem dwar dak li jkunu qed jixtru.

Il-konsumaturi jridu jkunu mgħarrfa dwar il-"karozzi intelliġenti".

It-tagħrif għandu jkun fil-qosor, ċar u li jinftiehem u huwa importanti li għandu jilħaq l-akbar udjenza possibbli.

In-negozjanti tal-karozzi u l-istaff tal-bejgħ tagħhom għandhom irwol essenzjali f'dan, kif għandha wkoll il-midja, speċjalment it-televiżjoni u l-internet.

Ir-rapporteur tissuġġerixxi li l-Kummissjoni Ewropea tikkonċentra l-isforzi tagħha fuq il-pajjiżi fejn id-disponibilità ta' sistemi intelliġenti tkun għadha baxxa ħafna.

Aħna għandna nqajmu kuxjenza, fost il-konsumaturi u fost dawk li jieħdu d-deċiżjonijiet, dwar il-benefiċċji potenzjali tas-soluzzjonijiet ibbażati fuq l-ICT.

Għalhekk, f'termini ġenerali l-Komunikazzjoni tal-Kummissjoni għandha tintlaqa' bħala pass fid-direzzjoni lejn it-twettiq ta' l-aħjar tifrix u użu tas-sistemi tal-karozzi intelliġenti.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali

Sostitut(i) (skond l-Artikolu 178 (2)) preżenti għall-vot finali


dwar il-proposta għal direttiva tal-Parlament Ewropew u tal-Kunsill dwar il-livell minimu ta' taħriġ tal-baħħara (riformulazzjoni)

Kumitat għat-Trasport u t-Turiżmu

(Riformulazzjoni – Artikolu 80a tar-Regoli ta' Proċedura

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal direttiva tal-Parlament Ewropew u tal-Kunsill dwar il-livell minimu ta' taħriġ tal-baħħara (riformulazzjoni)

(Proċedura ta' kodeċiżjoni: l-ewwel qari)

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0610 ),

– wara li kkunsidra l-Artikoli 251(2) u 80(2) tat-Trattat KE, skond liema artikoli l-Kummissjoni ppreżentat il-proposta lill-Parlament ( C6-0348/2007 ),

– wara li kkunsidra l-Ftehima Interistituzzjonali tat-28 ta' Novembru 2001 dwar l-użu aktar strutturat tat-teknika ta' kitba mill-ġdid ta' l-atti legali

ĠU C 77, 28.3.2002, p.

– wara li kkunsidra l-ittra ta' l-24 ta' Jannar 2008 mill-Kumitat għall-Affarijiet Legali lill-Kumitat għat-Trasport u t-Turiżmu bi qbil ma' l-Artikolu 80a(3) tar-Regoli ta' Proċedura tiegħu,

– wara li kkunsidra l-Artikoli 80a u 51 tar-Regoli ta' Proċedura tiegħu,

– wara li kkunsidra r-rapport tal-Kumitat għat-Trasport u t-Turiżmu ( A6-0178/2008 ),

Japprova l-proposta tal-Kummissjoni kif emendata hawn taħt u kif adattata għar-rakkomandazzjonijiet tal-Grupp ta' Ħidma Konsultattiv tas-Servizzi Legali tal-Parlament Ewropew, tal-Kunsill u tal-Kummissjoni;

Jitlob lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tibdilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal direttiva

Premessa 10 a (ġdida)

Test propost mill-Kummissjoni

Stati Membri għandhom jieħdu u jinfurżaw miżuri speċifiċi sabiex ma jħallux li jseħħu u jippenalizzaw prattiċi qarrieqa marbuta ma' ċertifikati ta' kompetenza kif ukoll li jsegwu l-isforzi tagħhom fi ħdan l-Organizzazzjoni Marittima Internazzjonali sabiex jintlaħqu ftehimiet stretti u infurzabbli dwar il-ġlieda globali kontra dawn il-prattiċi.

Ġustifikazzjoni

L-emenda tagħmel numru ta' tibdil tekniku lit-test kodifikat tal-proposta għal direttiva, filwaqt li tinkorpora l-ewwel parti tal-Premessa 10 tad-Direttiva 2005/45/KE.

Proposta għal direttiva

Premessa 17 a (ġdida)

Test propost mill-Kummissjoni

L-Aġenzija Ewropea għas-Sikurezza Marittima għandha tgħin lill-Kummissjoni biex tivverifika li l-Istati Membri jikkonformaw mar-rekwiżiti stipulati f'din id-Direttiva.

Ġustifikazzjoni

L-emenda tagħmel numru ta' tibdil tekniku, filwaqt li tinkorpora l-Premessa 12 tad-Direttiva 2005/45/KE.

Il-Kummissjoni ħalliet l-aspett tekniku ta' l-evalwazzjoni tal-kwalità tat-taħriġ għall-baħħara f'idejn l-EMSA, li kull sena l-esperti tagħha jagħmlu, fuq perjodu ta' ħames snin, 8 sa 12-il spezzjoni fuq il-post tat-taħriġ provdut mill-pajjiżi terzi kollha għall-baħħara tagħhom impjegati fuq vapuri rreġistrati fl-UE (madwar 75% ta' l-ekwipaġġ tal-vapuri), filwaqt li tiżgura l-konformità mal-Konvenzjoni STCW u tiġi evitata l-frodi.

Proposta għal direttiva

Test propost mill-Kummissjoni

(23) Il-Kunsill għandu jirrevedi l-Anness II fid-dawl ta' l-esperjenza miksuba fl-applikazzjoni ta' din id-Direttiva, billi jaġixxi fuq proposta mogħtija mill-Kummissjoni sa mhux aktar tard mill-25 ta' Mejju 2008 .

imħassar

Ġustifikazzjoni

L-emenda tagħmel numru ta' tibdil tekniku lit-test kodifikat tal-proposta għal direttiva.

It-test propost mill-Kummissjoni għandu jitħassar għax l-Anness 2 diġà ġie emendat skond id-Direttiva 2003/103/KΕ tal-Parlament Ewropew u tal-Kunsill tas-17 ta' Novembru 2003 (l-Artikolu 1(4) li jemenda l-Artikolu 18b (6) tad-direttiva 2001/25/KE).

Proposta għal direttiva

Test propost mill-Kummissjoni

Il-Kunsill għandu jiddeċiedi fuq kull emenda ta' l-Anness II, li jaġixxi fuq proposta li għandha tingħata mill-Kummissjoni qabel il-25 ta' Mejju 2008 fid-dawl ta' l-esperjenza miksuba fl-applikazzjoni ta' din id-Direttiva.

imħassar

Ġustifikazzjoni

Proposta għal direttiva

Test propost mill-Kummissjoni

Direttiva 2005/45/KE tal-Parlament Ewropew u tal-Kunsill (ĠU L 255, 30.9.2005, p.

Ġustifikazzjoni

L-emenda tagħmel adattamenti tekniċi lit-test kodifikat tal-proposta għal direttiva.

It-tqegħid tal-kliem ta' dawn l-adattamenti huwa konsistenti mat-tqegħid tal-kliem tal-proposti tal-Grupp ta' Ħidma Konsultattiv li jikkonsisti mis-servizzi legali tal-Parlament Ewropew, tal-Kunsill u tal-Kummissjoni.

Il-bżonn ta' livell minimu ta' taħriġ għall-baħħara ma wasalx dan l-aħħar imma jmur lura għal standards ta' taħriġ miftiehma b'mod internazzjonali, b'mod partikolari, l-Konvenzjoni ta' l-Organizzazzjoni Marittima Internazzjonali (IMO) dwar Standards ta' Taħriġ, Ċertifikazzjoni u Ħarsien għal Baħħara sa mill-1978, li ġiet riveduta fl-1995 u tistipula regoli li jorbtu dwar ir-rekwiżiti ta' taħriġ u ċertifikazzjoni.

Il-proposta preżenti hija riformulazzjoni tad-direttiva dwar il-livell minimu ta' taħriġ għall-baħħara.

Din ġiet ippreżentata mill-Kummissjoni b'objettiv doppju:

- il-kodifikazzjoni ta' l-att tal-Komunità, jiġifieri l-inkorporazzjoni ta' emendi suċċessivi għad-Direttiva oriġinali 2001/25/KE sabiex l-att tal-Komunità jsir ċar u jinftiehem malajr,

- biex l-att jiġi adattat għall-proċedura tal-komitoloġija l-ġdida, jiġifieri l-kumitat regolatorju bi skrutinju.

RIMARKI DWAR IL-PROĊEDURA

Li jingħaqdu l-kodifikazzjoni ta' att tal-Komunità ma' l-introduzzjoni ta' elementi ġodda li jemendaw is-sustanza ta' l-att huwa metodu leġiżlattiv normali li bih jiġu emendati l-atti tal-Komunità.

Din il-proċedura, magħrufa bħala riformulazzjoni, tgħin biex il-leġiżlazzjoni tal-Komunità tiġi ssimplifikata għax atti li kienu emendati qabel, li ħafna drabi huma diffiċli biex jinqraw, jiġu rrevokati u, fejn hu xieraq, issir dispożizzjoni għall-emenda sustantiva ta' l-att oriġinali.

Il-Parlament Ewropew, il-Kunsill u l-Kummissjoni ftiehmu permezz ta' Ftehima Interistituzzjonali tat-28 ta' Novembru 2001

ĠU C 77, p.

1-3, 28 ta' Marzu 2002. dwar ir-regoli li jridu jiġu segwiti mit-tliet istituzzjonijiet għall-implimentazzjoni fil-prattika tat-teknika tar-riformulazzjoni.

Fil-każ analizzat hawnhekk, apparti l-kodifikazzjoni ta' l-erba' atti li jemendaw id-Direttiva 2001/25/KE l-oriġinali, il-Kummissjoni tipproponi numru ta' emendi sostantivi.

Madankollu, il-proposta tar-riformulazzjoni, kif ippreżentata mill-Kummissjoni għall-ipproċessar leġiżlattiv, hija de facto ristretta.

Dan huwa għaliex il-proposti għal emendi sostantivi għad-Direttiva 2001/25/KE attwali huma ristretti u għall-parti l-kbira jikkonsistu minn adattamenti għall-proċedura l-ġdida tal-kumitat regolatorju bi skrutinju.

Bi qbil mal-paragrafu 9 tal-Ftehima Interistituzzjonali msemmija hawn fuq, il-Grupp ta' Ħidma Konsultattiv tas-servizzi legali tal-Parlament Ewropew, tal-Kunsill u tal-Kummissjoni, ressaq opinjoni għall-proposta għal riformulazzjoni li tikkonferma l-emendi sostantivi, li ġew identifikati bħala dawn, għall-proposta tal-Kummissjoni għal direttiva (murija bil-griż).

Flimkien ma' dan, huwa fformula numru ta' adattamenti tekniċi addizzjonali mhux preżenti fil-proposta oriġinali tal-Kummissjoni.

Bi qbil mad-dispożizzjonijiet ta' l-Artikolu 80A tar-Regoli ta' Proċedura, il-Kumitat għall-Affarijiet Legali ressaq opinjoni f'forma ta' ittra lill-Kumitat għat-Trasport u t-Turiżmu, li fiha ppropona l-inkorporazzjoni ta' l-adattamenti kollha ssuġġeriti fl-opinjoni tal-Grupp ta' Ħidma Konsultattiv

Ittra ta' l-24 ta' Jannar 2008 (ara l-annessi). .

Il-Kumitat għat-Trasport u t-Turiżmu huwa għalhekk meħtieġ li jeżamina l-adattament għall-proċedura l-ġdida tal-kumitat regolatorju bi skrutinju, l-emendi proposti mill-Grupp ta' Ħidma Konsultattiv u, bħala eċċezzjoni, l-emendi neċessarji biex ikun hemm enfasi fuq ir-raġunijiet li jkollhom x'jaqsmu mal-loġika interna tat-test.

Id-direttiva dwar il-livell minimu ta' taħriġ għall-baħħara tgħin biex ittejjeb il-livell tagħhom ta' għarfien u ħiliet u tipprovdi garanziji ikbar ta' sikurezza u ta' prevenzjoni tat-tniġġis marittimu.

Ir-rikonoxximent reċiproku tad-diplomi tal-baħħara fil-livell tal-Komunità jiffaċilita l-libertà ta' moviment billi jelimina ostakoli żejda.

Id-direttiva tissuplimenta l-atti leġiżlattivi ta' l-Unjoni biex tiżgura livell standardizzat ta' taħriġ għall-baħħara, li mhuwiex kopert mid-direttiva attwali dwar ir-rikonoxximent reċiproku tal-kwalifiki professjonali (Direttiva 2005/36/KE).

Id-direttiva tapplika għall-baħħara li jkunu qed jaħdmu fuq vapuri bil-bandiera ta' xi Stat Membru, bl-eċċezzjoni ta': (a) vapuri tal-gwerra, awżiljarji navali jew vapuri oħra li huma propjetà ta' Stat Membru jew li huma operati minn Stat Membru u jintużaw biss għal servizzi mhux kummerċjali tal-gvern, (b) dgħajjes tas-sajd, (c) jottijiet għad-divertiment u li mhumiex imdaħħla fil-kummerċ, u (d) vapuri ta' l-injam mibnija b'mod primittiv.

L-edukazzjoni u l-għanijiet ta' taħriġ u standards ta' kompetenza relatati li għandhom jintlaħqu jkunu ddefiniti b'mod ċar u jkunu identifikati l-livelli ta' l-għarfien, fehim u abilitajiet xierqa għall-eżamijiet u stimi meħtieġa taħt il-Konvenzjoni STCW.

L-Istati Membri għandhom jiżguraw li t-taħriġ, l-evalwazzjoni tal-kompetenza, iċ-ċertifikazzjoni, il-kunsens u l-validazzjoni mill-ġdid kollha, magħmula minn aġenziji jew entitajiet mhux governattivi taħt l-awtorità tagħhom, huma kontinwament immonitorjati permezz ta' sistema għall-istandards ta' kwalità biex jiġi żgurat li jintlaħqu l-objettivi definiti.

L-oqsma ta' l-applikazzjoni ta' l-istandards tal-kwalità jkopru l-amministrazzjoni tas-sistemi ta' ċertifikazzjoni, il-korsijiet u l-programmi ta' taħriġ kollha, l-eżamijiet u l-evalwazzjonijiet magħmula bl-awtorità ta' kull Stat Membru jew taħt l-awtorità tagħhom u l-kwalifiki u l-esperjenza meħtieġa ta' għalliema u assessuri.

Id-dispożizzjonijiet tal-Konvenzjoni huma inkorporati fid-direttiva f'anness, li tkopri d-dispożizzjonijiet mandatorji tal-kodiċi STCW (parti A) u l-gwida rakkomandata (parti B).

Id-direttiva tippermetti iżjed miżuri jew rekwiżiti stretti dwar kwistjonijiet relatati mal-protezzjoni u s-sigurtà soċjali fil-livell ta' l-Unjoni, bħal per eżempju perjodi ta' mistrieħ minimi għall-istaff ta' għassa.

Biex ikun żgurat li r-regoli u r-rakkomandazzjonijiet tal-Konvenzjoni huma implimentati f'mod leali, ġew stipulati kriterji uniformi għar-rikonoxximent ta' ċertifikati minn pajjiżi terzi.

Fl-istess ħin, fejn saru attivitajiet tat-taħriġ fl-Istati Membri, id-direttiva tipprovdi għall-ispezzjoni ta' l-istituti marittimi, il-programmi u l-korsijiet ta' taħriġ.

Saru d-dispożizzjonijiet għal miżuri biex jiġu evitati prattiki bi frodi u prattiki kontra l-liġi oħrajn li jinvolvu l-proċess ta' ċertifikazzjoni jew il-ħruġ u l-appoġġ ta' ċertifikati mill-awtoritajiet kompetenti ta' l-Istati Membri, u għall-penali.

L-awtoritajiet statali tal-portijiet għandhom rwol importanti biex jiġi żgurat li r-rekwiżiti tal-Konvenzjoni u d-direttiva huma implimentati b'mod korrett, ħalli jagħmlu spezzjonijiet ta' dgħajjes li jxejru l-bandiera ta' pajjiż terz li ma rratifikax il-Konvenzjoni.

IS-SUSTANZA TAL-PROPOSTA LI TEMENDA

Kif issemma' hawn fuq, l-objettiv tal-proposta għal direttiva huwa l-adattament tad-dispożizzjonijiet għall-proċedura regolatorja bi skrutinju l-ġdida, inkluż għall-atti koperti mill-programm ta' kodifikazzjoni tal-Kummissjoni

Id-Deċiżjoni 1999/468/KE tal-Kunsill tat-28 ta' Ġunju 1999 li tistipula l-proċeduri għall-eżerċizzju tas-setgħat implimentattivi konferiti fuq il-Kummissjoni ġiet emendata mid-Deċiżjoni 2006/512/KE tal-Kunsill tas-17 ta' Lulju 2006

ĠU C 203, 17.7.1999, p.

L-Artikolu 5a tad-deċiżjoni emendata jintroduċi l-proċedura regolatorja bi skrutinju għal miżuri ta' skop ġenerali li jfittxu li jemendaw elementi mhux essenzjali ta' att bażiku adottat b'kodeċiżjoni, inter alia billi jitħassru ftit minn dawk l-elementi jew billi jiġu ssuplimentati biż-żieda ta' elementi mhux essenzjali oħra.

Il-proċedura l-ġdida tippermetti lill-Parlament u lill-Kunsill li jiflu bir-reqqa, b'mod indaqs, il-miżuri 'kważi leġiżlattivi' li jimplimentaw att adottat minn kodeċiżjoni u li jirrifjutaw mużuri bħal dawn.

S'issa, il-Parlament ma kienx kapaċi jirrifjuta miżura implimentattiva u kien ristrett għas-sitwazzjoni sempliċi li jesprimi l-oppożizzjoni tiegħu ('droit de regard').

Billi tuża s-setgħat eżekuttivi tagħha, il-Kummissjoni setgħet tieħu deċiżjoni minkejja l-oppożizzjoni tal-Parlament, filwaqt li l-Kunsill seta' jibblokkaha taħt ċertu ċirkustanzi minn maġġoranza kwalifikata.

Taħt il-proċedura l-ġdida, il-Parlament Ewropew huwa kapaċi għall-ewwel darba jirrifjuta miżuri proposti mill-Kummissjoni jekk dan iqis li l-Kummissjoni qed tmur lil hinn mis-setgħat implimentattivi provduti fl-att bażiku, jew li l-miżuri huma inkompatibbli ma' l-għan jew il-kontenut ta' dak l-att jew jekk ma tirrispettax il-prinċipji tas-sussidjarjetà jew proporzjonalità.

Il-Kummissjoni hija marbuta li timplimenta l-proċedura l-ġdida għall-atti fis-seħħ adottati bi qbil mal-proċedura ta' kodeċiżjoni, kif inhu l-każ għal din id-direttiva.

F'din il-proposta għal direttiva, il-Kummissjoni tintroduċi l-proċedura regolatorja bi skrutinju fl-Artikolu 27 tal-forma kodifikata tad-direttiva.

Din id-dispożizzjoni, madankollu, ma tikkonċernax il-qasam kollu ta' applikazzjoni tad-direttiva imma biss l-emendi proposti għal ċertu definizzjonijiet fl-Artikolu 1, b'mod partikolari punti 16, 17, 18, 23 u 24.

IL-PROPOSTI TAR-RAPPORTEUR

Huwa imperattiv li tiġi adattata d-direttiva għall-proċedura regolatorja l-ġdida

Il-kundizzjonijiet stipulati fl-Artikolu 5a tad-Deċiżjoni emendata 1999/468/KΕE li tintroduċi l-proċedura regolatorja bi skrutinju l-ġdida huma:

(a) hija att ta' kodeċiżjoni,

(b) il-miżuri implimentattivi li jridu jiġu adottati huma ta' skop ġenerali u jfittxu li jemendaw elementi mhux essenzjali ta' att bażiku, inter alia billi jħassru ftit minn dawk l-elementi jew billi jissuplimentawhom biż-żieda ta' elementi mhux essenzjali ġodda.

Il-bżonn li jiġi eżaminat sa liema punt deċiżjonijiet dwar emendi għal att legali internazzjonali għandhom jittieħdu permezz ta' proċedura tal-kumitat regolatorju (sempliċi) u mhux bi skrutinju (permezz tar-Regolament 2099/2002 relevanti rigward il-proċedura biex tiġi vverifikata l-konformità ta' l-istrumenti legali internazzjonali mal-leġiżlazzjoni tal-Komunità)

- għaliex adattament għall-proċedura regolatorja bi skrutinju l-ġdida ma jestendix għad-dispożizzjonijiet kollha għal reviżjoni tad-direttiva, li jwassal għal kwistjoni li jixirqilha investigazzjoni, għall-inqas fejn jidħol l-Artikolu 27(4).

Fir-rigward ta' dan il-punt, huwa propost li deċiżjonijiet dwar emendi għal strumenti legali internazzjonali jittieħdu permezz ta' proċedura tal-kumitat regolatorju (sempliċi).

Għandu jiġi osservat li l-Kummissjoni ddikjarat li dan ir-Regolament trid tkun suġġetta għal adattament għall-proċedura regolatorja bi skrutinju l-ġdida għal waħda mill-proposti 'omnibus' li ġejjin.

Numru ta' emendi 'tekniċi' huwa propost biex jitqiesu l-punti li jidhru fin-nota tal-Grupp ta' Ħidma Konsultattiv u fl-ittra /opinjoni tal-Kumitat għall-Affarijiet Legali.

ANNESS 1: ITTRA TAL-KUMITAT GĦALL-AFFARIJIET LEGALI

IL-KUMITAT GĦALL-AFFARIJIET LEGALI

Chairperson tal-Kumitat għat-Trasport

u t-Turiżmu

Suġġett : Proposta għal direttiva tal-Parlament Ewropew u tal-Kunsill dwar il-livell minimu ta' taħriġ tal-baħħara (COM(2007)610 finali - C6-0348/07 - 200/0219(COD) (riformulazzjoni)

Il-Kumitat għall-Affarijiet Legali, li jiena għandi l-unur inkun iċ-Chairperson tiegħu, eżamina l-proposta msemmija hawn fuq, bi qbil ma' l-Artikolu 80a dwar Tfassil mill-ġdid, kif ġie introdott fir-Regoli ta' Proċedura tal-Parlament bid-Deċiżjoni tiegħu ta' l-10 ta' Mejju 2007.

Paragrafu 3 ta' dak l-Artikolu jgħid:

"Jekk il-kumitat responsabbli għall-affarijiet legali jikkonkludi li l-proposta ma tinkludi l-ebda bidla sostanzjali għal-leġiżlazzjoni minbarra dawk identifikati bħala tali, għandu jinforma lill-kumitat responsabbli dwar dan.

F'dan il-każ, minbarra l-kundizzjonijiet stabbiliti fl-Artikoli 150 u 151, l-emendi għandhom ikunu ammissibbli mill-kumitat responsabbli jekk jikkonċernaw dawk il-partijiet tal-proposta li jinkludu tibdiliet sostanzjali.

Madankollu, emendi tal-partijiet li ma nbidlux jistgħu jiġu ammessi fuq bażi eċċezzjonali u skond il-każ miċ-chairman ta' dan il-kumitat jekk iqis li raġunijiet relatati mal-koerenza interna tat-test jew mar-rabta ma' emendi oħra ammissibbli jkunu jeżiġu li dan isir.

Dawn ir-raġunijiet għandhom jitniżżlu f'ġustifikazzjoni miktuba ta' l-emendi".

Skond l-opinjoni tas-Servizz Legali, li r-rappreżentanti tiegħu pparteċipaw fil-laqgħat tal-Grupp ta' Ħidma Konsultattiv li jeżamina l-proposta għal tfassil ġdid, u li jibqa' konformi mar-rakkomandazzjonijiet tar-rapporteur għal opinjoni, il-Kumitat għall-Affarijiet Legali jikkunsidra li l-proposta msemmija ma tinkludix xi tibdiliet sostantivi apparti dawk identifikati b'dak il-mod fil-proposta u li, fir-rigward tal-kodifikazzjoni tad-dispożizzjonijiet mhux mibdula ta' atti bikrija b'dawk it-tibdiliet, il-proposta għandha kodifikazzjoni ċara tat-testi eżistenti, mingħajr xi tibdil fis-sustanza tagħha.

Madankollu, bi qbil ma' l-Artikolu 80a(2) u 80(3), il-Kumitat għall-Affarijiet Legali kkunsidra li l-adattamenti tekniċi ssuġġeriti fl-opinjoni tal-Grupp ta' Ħidma msemmija hawn fuq kienu meħtieġa sabiex jiġi żgurat li l-proposta tkun konformi mar-regoli ta' kodifikazzjoni u li dawn ma ġabux magħhom xi tibdil sostantiv fil-proposta.

Bħala konklużjoni, il-Kumitat għall-Affarijiet Legali, bi 18-il vot favur

Il-Membri preżenti kienu dawn li ġejjin: Giuseppe Gargani (Chairman), Bert Doorn, Klaus-Heiner Lehne, Hartmut Nassauer, Rainer Wieland, Jaroslav Zvěřina, Tadeusz Zwiefka, Lidia Joanna Geringer de Oedenberg, Katalin Lévai, Antonio Masip Hidalgo, Manuel Medina Ortega, Aloyzas Sakalas, Diana Wallis, Francesco Enrico Speroni, Jean-Paul Gauzès, Marie Panayotopoulos-Cassiotou, Jacques Toubon, Costas Botopoulos. , jirrakkomanda li l-Kumitat tiegħek, bħala l-kumitat responsabbli, jipproċedi biex jeżamina l-proposta t'hawn fuq biex tkun konformi mas-suġġerimenti tiegħu u bi qbil ma' l-Artikolu 80a.

Għoddni tiegħek,

Mehmuża: L-Opinjoni tal-Grupp ta' Ħidma Konsultattiv.

ANNESS 2: OPINJONI TAL-GRUPP TA' ĦIDMA KONSULTATTIV

OPINJONI

GĦALL-ATTENZJONI TA' IL-PARLAMENT EWROPEW

IL-KUNSILL

IL-KUMMISSJONI

Proposta għal direttiva tal-Parlament Ewropew u tal-Kunsill dwar il-livell minimu ta' taħriġ tal-baħħara

Wara li kkunsidra l-Ftehima Interistituzzjonali tat-28 ta' Novembru 2001 dwar użu iżjed strutturat tat-teknika għal tfassil mill-ġdid għal atti legali, u b'mod partikulari il-punt 9 tiegħu, il-Grupp ta' Ħidma Konsultattiv, li jikkonsisti mis-servizzi legali rispettivi tal-Parlament Ewropew, tal-Kunsill u tal-Kummissjoni, iltaqa' fis-26 ta' Ottubru 2007 għall-iskop li janalizza il-proposta msemmija qabel, imressqa mill-Kummissjoni.

Waqt din il-laqgħa

Il-Grupp ta' Ħidma Konsultattiv kellu għad-dispożizzjoni tiegħu 22 verżjoni fil-lingwi uffiċjali tal-proposta u ħadem fuq il-bażi tat-test bl-Ingliż, peress li dan huwa l-kopja tal-verżjoni tal-lingwa ewlenija tad-dokument diskuss. , l-evalwazzjoni tal-proposta għal direttiva tal-Parlament Ewropew u tal-Kunsill u għad-Direttiva 2001/25/KE li tfassal mill-ġdid tal-Parlament Ewropew u tal-Kunsill ta' l-4 ta' April 2001 dwar il-livell minimu ta' taħriġ għall-baħħara wasslet biex il-Grupp ta' Ħidma Konsultattiv stabbilixxa, bi ftehim reċiproku, dan li ġej.

1) It-test ta' l-ewwel sentenza tal-Premessa 10 tad-Direttiva 2005/45/KE għandha tiġi introdotta, f'forma adattata, fid-daħla tal-proposta ta' tfassil mill-ġdid.

Il-premessa l-ġdida, li trid tiġi nnumerata 10, għandha turi dan li ġej: " Stati Membri għandhom jieħdu u jinfurżaw miżuri speċifiċi sabiex ma jħallux li jseħħu u jippenalizzaw prattiċi qarrieqa marbuta ma' ċertifikati ta' kompetenza kif ukoll li jsegwu l-isforzi tagħhom fi ħdan l-Organizzazzjoni Marittima Internazzjonali sabiex jintlaħqu ftehimiet stretti u infurzabbli dwar il-ġlieda globali kontra dawn il-prattiċi ".

Bħala konsegwenza talli tkun iddaħħlet din il-premessa l-ġdida, il-premessi li kienu nnumerati 10 sa 15 fil-proposta ta' tfassil mill-ġdid għandhom jiġu nnumerati mill-ġdid 11 sa 16.

2) It-test tal-Premessa 12 tad-Direttiva 2005/45/KE għandu jiġi introdott, f'forma adattata, fid-daħla tal-proposta ta' tfassil mill-ġdid.

Il-premessa l-ġdida, li trid tiġi nnumerata 17 għandha tgħid " L-Aġenzija Ewropea għas-Sikurezza Marittima għandha tgħin lill-Kummissjoni biex tivverifika li l-Istati Membri jikkonformaw mar-rekwiżiti stipulati f'din id-Direttiva ".

Premessi li jsegwu, nnumerati 16 sa 22, fil-proposta għal tfassil mill-ġdid għandhom jiġu nnumerati mill-ġdid 18 sa 24.

3) Il-Premessa 23 għandha titneħħa mit-test tad-daħla ta' l-att li jfassal mill-ġdid.

Iż-żewġ premessi ta' wara, nnumerati 24 u 25 fil-proposta li tfassal mill-ġdid, għandhom jiġu nnumerati mill-ġdid 25 u 26 rispettivament.

4) Fl-Artikolu 5(6), ir-referenza li saret għall-"paragrafu 3" għandha tagħmel referenza għall-" paragrafu 32 ".

5) Fil-verżjoni lingwistika Ingliża tal-proposta, fl-Artikolu 16(1) il-korrezzjoni li saret fil-kliem eżistenti ta' l-Artikolu 15(1), li fihom il-kliem " baħħar speċifiku biex iservi f'vapur speċifiku għal " ġie miżjud, għandha tkun identifikata billi tintuża t-tipa griża li ġeneralment tintuża biex jiġu mmarkati tibdiliet sostantivi.

Barra minn hekk, il-preżenza ta' dik il-korrezzjoni kellha wkoll tissemma fil-memorandum spjegattiv.

6) Il-kliem ta' l-Artikolu 27(2) għandu jitneħħa mit-test ta' l-att li jfassal mill-ġdid.

Il-Paragrafi 3 u 4 ta' l-Artikolu 27 għandhom jiġu nnumerati mill-ġdid 2 u 3 rispettivament.

7) Ġie aċċettat li fl-Anness I, Taqsima VII, Regolament VII/1, il-kliem ta' punt 1(5) għandu fih referenza korretta għall-Artikolu 11, filwaqt li t-test oriġinali tad-Direttiva 2001/25/KE kellu żball għax f'dak il-punt kienet qed issir referenza għall-Artikolu 11 minflok l-Artikolu 10.

8) Fl-Anness III, Parti A, l-indikazzjoni "l-Artikolu 4 biss" għandu jiddaħħal b'korrispondenza mal-kwotazzjoni tad-Direttiva 2005/45/KE tal-Parlament Ewropew u tal-Kunsill.

B'konsegwenza ta' dan, l-eżami tal-proposta ppermetta lill-Grupp ta' Ħidma Konsultattiv biex jikkonkludi, mingħajr divrenzja ta' opinjonijiet, li l-proposta mhijiex magħmula minn xi emendi sostantivi oħrajn apparti dawk identifikati bħala hekk.

Il-Grupp ta' Ħidma kkonkluda wkoll, fir-rigward tal-kodifikazzjoni tad-dispożizzjonijiet mhux mibdula ta' l-att iżjed bikri b'dawk l-emendi sostantivi, li l-proposta għandha fiha kodifikazzjoni ċara tat-test eżistenti, mingħajr xi tibdil fis-sustanza tiegħu.

Jurisconsult Jurisconsult Direttur Ġenerali

PROĊEDURA

Il-livell minimu ta' taħriġ tal-baħħara (Verżjoni kkodifikata)

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Diskussjoni fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-vot finali